Electionsnet - Ν. Κιζίλγιουρεκ: Οι Τ/κ προασπίζονται την ταυτότητά τους electionsnet | Παρατηρητήριο Εκλογών\nΑρχική Κυπρος Συνεντεύξεις Ν. Κιζίλγιουρεκ: Οι Τ/κ προασπίζονται την ταυτότητά τους\nΗμ/νια δημοσίευσης: Παρασκευή, 08 Φεβρουαρίου 2013\nΝ. Κιζίλγιουρεκ: Οι Τ/κ προασπίζονται την ταυτότητά τους\nΗ τουρκοκυπριακή κοινότητα βρίσκεται σε αναβρασμό και μια τεράστια εξάρτηση από την Τουρκία που πλέον έχει παρουσία οικονομική, πολιτιστική και προσπαθεί να αλλάξει την ταυτότητα των Τουρκοκυπρίων, η οποία προσπαθεί να αντισταθεί και αντιδρά.\nΟ ακαδημαϊκός Νιαζί Κιζίλγιουρεκ μιλά στο ΚΥΠΕ για τις προεκτάσεις αυτής της κρίσης που εκτείνεται σε ολόκληρο σχεδόν το φάσμα της τ/κ κοινότητας, εξηγεί τις αντιδράσεις, κυρίως από συνδικαλιστές και δασκάλους, στην επιβολή της κουλτούρας του Ισλάμ, των ιδιωτικοποιήσεων, των «ιθαγενειών», αιτιολογεί την εξασθένιση της τ/κ αριστεράς εντοπίζοντας τα αίτια, τη διαμάχη στη δεξιά που δεν τη θεωρεί αποσχιστική και σκιαγραφεί την πορεία μιας κοινότητας που για πρώτη φορά, μετά από πολλά χρόνια, δεν έχει, ούτε αυτή, προτεραιότητα το Κυπριακό, αλλά την οικονομική κρίση.\nΟ καθηγητής και μέλος του Συμβουλίου του Τμήματος Τουρκικών και Μεσανατολικών Σπουδών του Πανεπιστημίου Κύπρου πιστεύει πως «χωρίς τους Τ/κ και οι Ε/κ χάνουν τη μισή Κύπρο» και εκφράζει ανησυχία γιατί αυτό δεν γίνεται αντιληπτό. Εντοπίζει δε την παραδοξότητα της οικονομικής παρουσίας της Τουρκίας στα κατεχόμενα που φέρει μεν οικονομική ενδυνάμωση στο βόρειο κατεχόμενο μέρος, όμως την ίδια ώρα αποδυναμώνει την τ/κ κοινότητα ως έκφραση πολιτικής βούλησης.\nΕρ: Κρίση στο «δήμο» Λευκωσίας, κρίση στο κόμμα Εθνικής Ενότητας (ΚΕΕ), απεργίες, στάση εργασίας σε πολλούς τομείς και διαμαρτυρίες επαγγελματικών ομάδων και συνδικάτων. Η τ/κ κοινότητα φαίνεται να βρίσκεται σε αναβρασμό. Είναι πολιτικά τα αίτια ή συγκυρίες;\nΑπ: Δύσκολα τα ξεχωρίζεις. Δεν ξέρω αν υπήρχαν εποχές που η τ/κ κοινότητα δεν ήταν σε κρίση. Η κρίση είναι μόνιμη και έχει άμεση σχέση με το Κυπριακό γιατί πρόκειται για μια κοινότητα που είναι απομονωμένη και απόλυτα εξαρτημένη από την Τουρκία. Αυτή η εξάρτηση αυξάνεται, είναι η τεράστια. Όμως τώρα παίρνει και μια άλλη μορφή με την εισροή ισλαμικού, θα έλεγα, κεφαλαίου, από την Τουρκία. Οι Τ/κ επιχειρηματίες χάνουν τον οικονομικό και κατ’ επέκταση και τον πολιτικό λόγο. Ό,τι παρουσιάζει η κυβέρνηση της Τουρκίας ως οικονομική πρόταση, η «κυβέρνηση» και ιδιαίτερα το ΚΕΕ είναι έτοιμο να τα δεχτεί, με τις ιδιωτικοποιήσεις οργανισμών που ήταν μέχρι τώρα στα χέρια των Τ/κ.\nΥπάρχει και η πολιτισμική παρουσία της Τουρκίας στα κατεχόμενα. Λέχθηκε ότι πρέπει να εκπαιδευτούν οι Τ/κ στο Ισλάμ, να αποκτήσουν πίστη, ιδρύεται θεολογική σχολή, συζητείται μεγάλο τζαμί και ο Αντιπρόεδρος της κυβέρνησης για την Κύπρο (Μπεσίρ Αταλάι) δεν διστάζει να δηλώσει ότι οι Τ/κ χρειάζονται θρησκευτική παιδεία. Τέτοιες δηλώσεις είναι από τη μια υποτιμητικές και από την άλλη προκαλούν ένα «κίνημα της ταυτότητας». Σε αυτή τη συγκυρία, αυτό που λέμε αναβρασμός είναι ουσιαστικά μια έκφραση να προστατευθεί η τ/κ ταυτότητα, όπως ιστορικά έχει διαμορφωθεί, απέναντι σε μια επίθεση που δέχεται για να αναδημιουργηθεί στα πλαίσια του Ισλάμ. Αυτές όμως οι αντιδράσεις περιορίζονται σε κάποιες οργανώσεις, κυρίως συντεχνίες, όχι τυχαία, γιατί τα περισσότερα κόμματα είναι εξαρτημένα από την Τουρκία. Οι συντεχνίες ξέρουν ότι αν υπάρξουν ιδιωτικοποιήσεις είναι οι εργαζόμενοι που θα χάσουν. Και από την άλλη οι συντεχνίες των δασκάλων αντιδρούν, στο επίπεδο της κουλτούρας, στην προσπάθεια επιβολής μιας άλλης ταυτότητας.\nΗ εξάρτηση γίνεται πολύ πιο χειρότερη με την Τουρκία να έχει πια μια πολύ πιο έντονη παρουσία στην Κύπρο, και οικονομική και πολιτισμική, ενώ ταυτόχρονα δίδεται συστηματικά «ιθαγένεια» σε Τούρκους πολίτες, πράγμα που οδηγεί την τ/κ κοινότητα μακροπρόθεσμα, θα τολμούσα να έλεγα, σε αφανισμό, ως ξεχωριστή κοινότητα.\nΕρ: Η αντιπολίτευση και τα κόμματα φαίνονται να έχουν μεν μια φωνή, ζητώντας πχ «πρόωρες εκλογές», από την άλλη όμως στους δρόμους βγαίνουν οι δάσκαλοι και οι συνδικαλιστές. Μήπως επειδή αυτοί είναι η πιο γνήσια φωνή ή επειδή τα πολιτικά κόμματα φοβούνται την εξάρτηση, στην οποία αναφερθήκατε, με την Άγκυρα;\nΑπ: Εξήγησα ότι η αντίδραση των συνδικαλιστών έχει να κάνει με την απώλεια εργασίας, αν π.χ ιδιωτικοποιηθεί η «αρχή ηλεκτρισμού»». Οι δάσκαλοι αντιδρούν σε επίπεδο κουλτούρας γιατί είναι παρέμβαση στην παιδεία αυτό που γίνεται. Όσον αφορά όμως ένα κοινό μέτωπο αντίδρασης της αντιπολίτευσης, δεν βρίσκουμε κοινή φωνή στην υπεράσπιση της τ/κ κοινότητας. Δημιούργησαν πρόσφατα το κίνημα κοινοτικής ύπαρξης, όμως και σε αυτό συμφωνούν μέχρι σε ένα σημείο. Δεν υπάρχει ένα κοινό πρόγραμμα συνολικής αντίληψης πραγμάτων, που να περιλαμβάνει οικονομία, κουλτούρα, Κυπριακό.\nΝα το διαχωρίσουμε όμως. Η δεξιά, σε όλο της το φάσμα, δεν μπορεί και δεν θέλει να αντιστέκεται. Εκ της ιδεολογίας και της αντίληψής της, η δεξιά δεν ενοχλείται από την παρουσία της Τουρκίας στην Κύπρο, ούτε και από τη δημογραφική αλλαγή. Κάποτε το είχε πει ο Ραούφ Ντενκτάς: «Τούρκος φεύγει, Τούρκος έρχεται». Περιμένει λοιπόν κανείς να δει από την αντιπολίτευση και κυρίως από την αριστερά, μια πολιτική που θα υπερασπίσει τα συμφέροντα της τ/κ κοινότητας.\nΕίναι γεγονός ότι η τεράστια εξάρτηση από την Τουρκία, η απομάκρυνση της πιθανότητας επίλυσης του Κυπριακού, εκ των πραγμάτων αδυνατεί την τ/κ αριστερά. Είναι μέσα από συγκυρίες που δυναμώνεται και αποδυναμώνεται. Η τ/κ αριστερά ενδυναμώθηκε όταν υπήρχε η προοπτική της λύσης και αποδυναμώθηκε όταν χάθηκε αυτή η προοπτική. Είναι μεν αντιπολίτευση, είναι όμως δύσκολο να σπρώξουν τα πράγματα σε ένα συγκρουσιακό σημείο γιατί στο τέλος της ημέρας, αφού δεν θα υπάρχει η προοπτική της λύσης, «να κάνουμε τί», ρωτάνε οι ίδιοι. Είναι λοιπόν μια δομική αδυναμία εδώ, που πηγάζει όχι μόνο από την μη λύση, αλλά την έλλειψη προοπτικής της λύσης.\nΕρ: Αν πάνε σε «πρόωρες εκλογές» τι διαφορετικό πιστεύετε ότι μπορεί να δείξει η κάλπη;\nΑπ: Εγώ δεν πιστεύω ότι η τ/κ κοινότητα μπορεί να λύσει τα τεράστια προβλήματά της μέσα από την εκλογική διαμάχη και μόνο. Βεβαίως και δεν βάζω στο ίδιο καζάνι όλους. Η αριστερά δεν θα δώσει τόσες «ιθαγένειες» όσες η δεξιά και αυτό φάνηκε από τη «διακυβέρνηση» Ταλάτ. Έχουν κάποιες ευαισθησίες. Όπως όμως έχουν τα πράγματα δεν μπορούμε να μιλήσουμε για μια οικονομική προοπτική που θα εξασφαλίσει την αναπαραγωγή της τ/κ κοινότητας με τους δικούς της όρους σε σημείο που θα μειώσει την εξάρτηση από την Τουρκία. Αντίθετα, όλα μας δείχνουν ότι αυτή η εξάρτηση ενισχύεται.\nΓια παράδειγμα μιλάνε όλοι για το έργο μεταφοράς νερού από την Τουρκία και τώρα έχει προστεθεί και το ρεύμα. Είναι σχέση πολιτικής εξάρτησης που χτίζεται εδώ. Είναι σε θέση η τ/κ αριστερά να πει ότι θα παράγουν το δικό τους ρεύμα και πώς; Το πρόβλημα είναι δομικό και όχι συγκυριακό για την τ/κ κοινότητα.\nΕρ: Το «οικονομικό πρωτόκολλο» που υπογράφθηκε πρόσφατα μεταξύ κατεχομένων και Τουρκίας περιλαμβάνει και ιδιωτικοποιήσεις, αλλαγή εργασιακού καθεστώτος στο «δημόσιο» κτλ. Η παρουσία της Άγκυρας φαίνεται τώρα να είναι ολιστική και το ερώτημα είναι γιατί τώρα;\nΑπ: Κατά καιρούς έρχονταν «οικονομικά πακέτα» που επικεντρώνονταν σε κάποια πράγματα. Το Ρεπουμπλικανικό Τουρκικό κόμμα (ΡΤΚ), όταν ήταν στην «εξουσία», κάποια πράγματα τα είχε δεχθεί και κάποια όχι. Όταν ήρθε στην «εξουσία» το κόμμα του Ιρσέν Κιουτσιούκ, ο ίδιος δημιούργησε ένα ρόλο “yes man”,, Κάνει ό,τι του πει η Άγκυρα και αυτό το χρησιμοποιεί και για εσωκομματικές υποθέσεις. Ενισχύεται ο κ. Κιουτσιούκ εσωκομματικά, αποδεχόμενος ό,τι του λέει η Άγκυρα και το ΑΚΡ.\nΤο τελευταίο «οικονομικό πακέτο» προβλέπει ιδιωτικοποιήσεις σε ό,τι απέμεινε και άνθρωποι κινδυνεύουν να χάσουν τη δουλειά τους. Να υπογραμμίσουμε εδώ ότι η έννοια της ιδιωτικοποίησης στα κατεχόμενα είναι διαφορετική. Ιδιωτικοποίηση στα πλαίσια της ΕΕ σημαίνει πως το αποτέλεσμα για τον πολίτη θα είναι καλύτερο, αυξημένη ποιότητα και όχι πολύ ακριβά. Υπάρχει ανταγωνισμός μεταξύ διαφόρων εταιρειών. Στα κατεχόμενα ιδιωτικοποίηση εξ ορισμού είναι τουρκοποίηση. Δεν υπάρχουν εταιρείες από τη Γαλλία, την Αγγλία ή αλλού να έρθουν να ανταγωνιστούν ποιος θα μπει στο παιχνίδι. Υπάρχει ένας μόνος του και αυτός είναι το τουρκικό κεφάλαιο. Γι’ αυτό οι ιδιωτικοποιήσεις οδηγούν σε αντίδραση που παίρνει πλέον τη μορφή του κινήματος ταυτότητας, υπεράσπισης της κοινότητας, δεν είναι καθαρή οικονομική υπόθεση.\nΥπάρχει ένα παράδοξο σε όλο αυτό, και αυτό είναι ότι ενώ ενισχύεται μεν η παρουσία της Τουρκίας και η «βόρεια Κύπρος» ως οικονομικός χώρος, χάνει δε η τ/κ κοινότητα ως κοινότητα.\nΕρ: Η κρίση στο ΚΕΕ κράτησε πολλούς μήνες, έφτασε μέχρι τα «δικαστήρια». Αυτό κατ’ εσάς οφείλεται στην αντιπαράθεση Ερογλου – Κιουτσιούκ ή είναι κάτι πιο βαθύ;\nΑπ: Είναι φανερό ότι υπάρχει μια έντονη διαμάχη μεταξύ των κ. Ερογλου και Κιουτσιούκ. Όμως πήρε άλλη μορφή. Σε αυτή τη διαμάχη ο Ιρσέν Κιουτσιούκ βασίστηκε 100% πάνω στη δύναμη της τουρκικής κυβέρνησης, του ΑΚΡ, γι’ αυτό και δέχεται ότι του λένε, και ο Ντερβίς Ερογλου στη βάση του ΚΕΕ ως ο ιστορικός ηγέτης του κόμματος. Είναι επίσης γεγονός ότι η κυβέρνηση του ΑΚΡ δεν συμπαθεί ιδιαίτερα τον κ. Ερογλου και υπάρχουν διάφορες εκτιμήσεις γι’ αυτό.\nΕρ: Δεν είναι δηλαδή για εσάς μια κρίση της δεξιάς;\nΑπ: Κρίση είναι, όπως και μεγάλη διαμάχη. Όμως δεν νομίζω ότι θα οδηγήσει σε διάσπαση. Γιατί η δεξιά είναι ομάδες ανθρώπων που τους δένουν μαζί πάνω απ’ όλα τα συμφέροντα. Η δεξιά πάντοτε ήταν διάφορες ομάδες που είχαν διαφωνίες, αλλά στο τέλος της ημέρας μένουν μαζί γιατί έχουν κάποια συμφέροντα. Θα έχουμε τις εσωκομματικές εκλογές στο ΚΕΕ, γιατί αυτό είναι «δικαστική απόφαση». Πολύ πιθανόν να επικρατήσει ο Αχμέτ Κασίφ. Όμως δεν σημαίνει διάσπαση του ΚΕΕ και πρέπει να μην του δώσουμε παραπάνω σημασία από αυτή που έχει.\nΕρ: Αυτό που προσέχουμε είναι πως ούτε στην τ/κ κοινότητα το Κυπριακό είναι πλέον πρώτο θέμα. Πιο πολύ η οικονομία, οι κοινωνικές αλλαγές, κ.ά. Ποιες βλέπετε να είναι οι επιπτώσεις σε αυτό;\nΑπ: Αυτό είναι σωστό και μάλιστα, για διάφορους και πολλούς λόγους, βλέπουμε τις δύο κοινότητες της Κύπρου να απομακρύνονται όχι από την ανάγκη της λύσης, αλλά από την πίστη ότι θα βρεθεί λύση. Τα αποτελέσματα της μη λύσης δεν έχουν την ίδια μορφή στις δύο κοινότητες, που επηρεάζονται διαφορετικά. Όσο περνά ο χρόνος χωρίς τη λύση του Κυπριακού, η τ/κ κοινότητα ως κοινότητα πολιτικής βούλησης, ασθενεί και αδυνατεί. Ενισχύεται η παρουσία της Τουρκίας στην Κύπρο. Μετά την εισβολή είχε 40.000 και πλέον στρατό στην Κύπρο, σήμερα έχει οικονομικό κεφάλαιο, είναι κουλτούρα, χρήμα, πληθυσμός.\nΌπως και στις Προεδρικές εκλογές βλέπουμε πως το Κυπριακό βρίσκεται, σε απόσταση, στη δεύτερη σειρά, παρόμοια είναι η εικόνα και στην τ/κ κοινότητα. Προέχουν η οικονομική κρίση, καθημερινά προβλήματα. Αυξάνονται επίσης οι εγκληματικές ενέργειες. Και στις δύο κοινότητες. Αυτό έχει να κάνει με το ότι τα κατεχόμενα είναι ξέφραγο αμπέλι. Εμένα όμως με ανησυχεί η δομή που παίρνει στα κατεχόμενα η παρουσία του τουρκικού κεφαλαίου, όπως π.χ τα καζίνο που εκ των πραγμάτων συνδέονται με τον υπόκοσμο. Δεν έχουμε δηλαδή κεφάλαια που ανοίγουν εργοστάσια για να δουλέψει ο κόσμος, αλλά κεφάλαια που ανοίγουν καζίνο. Πρόκειται για κοινωνικές επιπτώσεις μιας κατάστασης που δεν θα διορθωθεί εάν δεν βρεθεί μια συνολική λύση στα ζητήματα.\nΕρ: Ποια είναι λοιπόν η διέξοδος;\nΑπ: Δεν πιστεύω ότι η τ/κ κοινότητα έχει διέξοδο χωρίς την επίλυση του Κυπριακού. Η τ/κ κοινότητα βρίσκεται σε ένα ιστορικό μομέντουμ. Ο ένας δρόμος είναι η καθημερινή κοινωνική διαδικασία μέσω της ενδυναμωμένης παρουσίας της Τουρκίας με την κοινότητα να χάνει σταδιακά την ύπαρξή της ως κοινότητα πολιτικής βούλησης. Αν Ε/κ και Τ/κ διαχειρίζονται ένα ομόσπονδο κράτος από κοινού, αυτό είναι η προοπτική της ε/κ κοινότητας να ζήσει σε όλο το νησί. Χωρίς τους Τ/κ και οι Ε/κ χάνουν τη μισή Κύπρο. Αυτό το απλό πράγμα δυστυχώς δεν γίνεται κατανοητό ή δεν δίδεται αρκετή σημασία σε αυτό. Άρα, δεν υπάρχει προοπτική για τους Τ/κ μακροπρόθεσμα χωρίς την επίλυση του Κυπριακού, χωρίς να ενσωματωθεί η κοινότητα στη διεθνή νομιμότητα και να είναι υποκείμενη της διεθνούς πολιτικής, να διαχειριστεί πραγματικά μια κρατική εξουσία και μια πραγματική οικονομία, ως μέλος της ΕΕ. Αυτή είναι η προοπτική της. Η άλλη προοπτική είναι όλα αυτά που περιγράφουμε τώρα. Μια μαύρη εικόνα.


Dangerous Kitchen: Μαύρος στην πολυκατοικία\nAνοιξε Την πορτα της Επικινδυνης Κουζινας του ο Yellow Kid στις 1:08 μ.μ.\nΟ ρατσισμός είναι φριχτος\nΑλλά για να δουμε ασπρη μαίρα πρέπει να στηριξουμαι το έργον του δώκτωρως Φλατζά που ισως όπως μαλλον ενδεχωμενως ισως ξέρεις ειδει έχει αφιερωσει την ενεργεια του στην σωτυρια της Ελλαδος από όλα τα κακκα που την βασανίζουν την κακομοίρα κε δεν την αφηνουν να ησυχάσει την κακομοίρα αλλά αίρχονται κε ξανάρχοντε σαν εφιάλτες ενω εκεινη μετράει προβαττακια προσπαθωντας να κιμηθει!\nΕμπρος για μια ΕΛλλάδα νεα και ανανεομέννη με λιγότερα λιπαρα και πολυακόρεστα!!!!\nΧρόνια και ζαμάνια, βρε Μπάμπη!\nΜάυρα μάτια κάναμε να σε δούμε και ελπίζω να μην θεωρηθώ ρατσιστής με αυτό το "μαύρα"\nβασικα σιχαινομαι τους ρασιστες παντος ειδους γιατι εκτος απο τους ρατσιστες που εχουν κολλημα με τις φυλες υπαρχουν και αυτοι που εχουν κολλημα με τους παχυσαρκους, τους φτωχους, τους κοντους και πιστεψε με ειναι πολλοι και οι πιο επικυνδινοι..\nφιλακια απο το ανανεωμενο\nΔηλαδή Λολίτα είσαι ρατσίστρια με τους ρατσιστές;\nΣτην Τατιάνα Τατιανές, δηλαδή! :D\n...και στον Γέλοουκίντ, Γελοουκιντιές.\nΣέξυ γιελλοουκιντούλι, μόνο η κυβέρνηση Φλάντζα θα εξαλείψει τον ρατσισμό από την κοινωνία μας! Όσο για αυτά που λες, είναι πολύ σωστά όπως πάντα! Φαντάζομαι και εσύ θα πέφτεις καθημερινά θύμα ρατσιστικών διαθέσεων, γιατί είσαι κιτρινούλης και καρτούν. Εγώ ως γατούλα του σεξ έχω να αντιμετωπίσω και αυτούς που δε χωνεύουν τις γάτες αλλά και τους πουριτανούς που δε θέλουν να μιλάμε για σεξ.\nΕίναι φοβερό πράγμα οι προκαταλήψεις, γιαυτό έφτιαξα πανό με το σύνθημα:\nΚΑΤΩ ΟΙ ΠΡΟΚΑΤΑΛΗΨΕΙΣ,\nΕΛΑ ΤΟΝ ΦΛΑΝΤΖΑ ΝΑ ΤΟΝ ΓΛΥΨΕΙΣ!\nΕίσαι ψεύτης και εκδικητικός Γέλοου!\n...επειδή, βρε, είπα ότι σεντονίζεις, λασπώνεις την υπόληψή μου με αυτό το τρόπο?\nΓια ένα πράσινο κούτελο ζούμε κύριε!\nΕίμαι ρατσιστής με τους δημιουργούς των γιαουρτικών διαφημίσεων!\nΌχι άλλο 1975!\n(Τύφλα νά'χει ο Pissanos!)\ncatcher και ερχομαι είπε...\n1.Robert Crumb κορυφη.\n2.ρατσισμος ο πολιτισμος των ηλιθιων\n3. τρια δεν...δεν εχει, θα φερουμε αυριο\nχμμ...εμεις ε...ρατσίτρια προς τα σιχαμένα τα περιστέρια πάντως σίγουρα, χέζουν όπου βρουν κι ύστερα μας λένε ότι είναι και γούρι! Καλά και λίγο στους μπάτσους αν και είναι βλακεία να τους παίρνει όλους η μπάλα...\nΕντάξει εννοείται απαράδεκτη η κατάσταση στην πολυκατοικιά. Ελεος πια...Β-/\nΥΓ:Πολύ ωραίο το καινούργιο header:-)\nΥΓ2:Συμωνώ απόλυτα και με τη λολίτα\nΚαταρχάς μιά μεγάάάάάλη συγγνώμη που άργησα να να απαντήσω, αλλά ξαφνικά έπεσε τέτοια δουλειά στην out of blogger life και έπρεπε να ην προλάβω. Λοιπόν:\nΕίμαι κίτρινο καρτούν.\nΕίσαι γατούλα του σεξ.\nΕίδες τι παθαίνουμε όταν έχουμε δύο σε ένα.; Διπλή προκατάληψη!\nΥ.Γ. Θα διαβιβάζω το σύνθημα σου στο δώκτορα. Οσο τον ξέρω, θα του αρέσει.\nΧεχε! Ξέρεις τι λένε γιά την εκδίκηση!\nΕπήσης ζούμε γιά μιά θέση πάρκινγκ, ένα ΣΒΚ στην θάλασσα, μία ασφάλεια ζωής, ένα πιάτο αστακομακαρονάδα, ένα πρόγραμμα τηλεόρασης….\nΘα σου πρότεινα να τους γιαουρτώναμε, αλλά δεν θέλω να δώσω λαβές γιά σχόλια ότι τα δίνουμε στις διαφημίσεις τους!\n2. Και κάθε πολιτισμός έχει τους ρατσιστές που του αξίζει.\n3. Πάντα καλοδεχούμενος!\nΔεν τα ονομάζουν αδίκως «αρουραίους των ουρανών» (τα περιστέρια, οχι τους μπάτσους!)


NewsIT Παραξενες Ειδησεις Αξιολατρευτη πιτσιρικα φωναζει στο αγορι της που βγηκε με αλλη!\n“Είσαι ένα τίποτα! Μη τυχόν και σε ξαναδώ με αυτήν!”, φωνάζει έξω φρενών η πιτσιρίκα! Η μικρή Mila με τις ιστορίες της έχει γίνει viral στο διαδίκτυο και τα βίντεο της ξεπερνούν τις ένα εκατομμύριο προβολές.\nΣτο παρακάτω βίντεο φαίνεται να χάνει τον έλεγχο όταν το αγόρι της εθεάθη με άλλη κοπέλα στο πάρκο! Εκείνη τον παίρνει τηλέφωνο και του λέει να μην ξανασυμβεί ποτέ αυτό και ότι δεν αξίζει τέτοια συμπεριφορά. “Κανείς δεν τα βάζει με την Mila”, φωνάζει η πιτσιρίκα που έχει φανατικούς ακόλουθους στον λογαριασμό της.\n“Δεν έχω κάτι άλλο να σου πω. Τελείωσε. Θα τα πούμε μετά”, καταλήγει και κλείνει το τηλέφωνο βάζοντας σε πολλούς τα γυαλιά με το μεγάλο υποκριτικό ταλέντο για την ηλικία της!


Πέθανε ο Γιώργος Αναστασιάδης - Ελλάδα - Athens magazine\n29 Μαρτίου 2021 13:55\nΈφυγε από τη ζωή ο ομότιμος καθηγητής στη Νομική Σχολική του Αριστοτελείου Πανεπιστημίου Θεσσαλονίκης (ΑΠΘ), Γιώργος Αναστασιάδης, ενώ θλίψη προκαλεί και ο Αρσένιος Κωνσταντίνου.\nΝεκρός βρέθηκε ο Τσέχος δισεκατομμυριούχος Πετρ Κέλνερ, μετά από συντριβή ελικοπτέρου το Σάββατο στην Αλάσκα, σύμφωνα με όσα επιβεβαίωσε ο όμιλος PPF. Θρήνος επικρατεί και στον καλλιτεχνικό κόσμο μετά τον χαμό γνωστής και αγαπημένης ηθοποιού.\nΑπό την πτώση του ελικοπτέρου υπάρχει ένας επιζών, ο οποίος έχει μεταφερθεί σε νοσοκομείο. Οι Αρχές ερευνούν τα αίτια του δυστυχήματος.\nΣύμφωνα με το πρακτορείο Forbes, η περιουσία του Πετρ Κέλνερ υπολογίζεται στα 17,5 δισ. δολάρια. Ο δισεκατομμυριούχος δημιούργησε την περιουσία του μέσω του επενδυτικού του ομίλου PPF (Primary Privatization Fund) και μέσω μετοχών στoν τσέχικο τηλεοπτικό όμιλο Ο2, στην τράπεζα PPF και στον κλάδο του real estate.\nΟ Κέλνερ είχε γεννηθεί το 1964 σε μια μικρή πόλη κοντά στα σύνορα της χώρας του με την Γερμανία και την Τσεχία. Στη δεκαετία του 1990 ίδρυσε τον PPF ως μια επενδυτική εταιρεία με συνεταίρους για να συμμετάσχει στο πρόγραμμα της χώρας για την ιδιωτικοποίηση εκατοντάδων κρατικής ιδιοκτησίας εταιρειών.\nΟ όμιλος PPF επεκτάθηκε στις ασφάλειες, τα χρηματοπιστωτικά, τις τηλεπικοινωνίες, τις κατασκευές, τα μέσα ενημέρωσης και τη βιοτεχνολογία. Οι επιχειρήσεις του εκτείνονται κυρίως στην Ευρώπη, την Ασία και τις Ηνωμένες Πολιτείες.\nΤο 2009 ίδρυσε με τη γυναίκα του, Ρενάτα Κελνέροβα, ένα φιλανθρωπικό οργανισμό με τον όμιλο PPF να δωρίζει μεγάλες ποσότητες υλικών στη διάρκεια της πανδημίας, μεταξύ των οποίων testing kits και μάσκες.\nΤον περασμένο Οκτώβριο είχε αγοράσει την Central European Media Enterprises (CME) σε μια κίνηση, για την οποία εκφράστηκαν από διάφορες πλευρές επιφυλάξεις για το κατά πόσον η τηλεοπτική εταιρεία θα μπορούσε να διατηρήσει την ανεξαρτησία της.\nΗ CME διαχειρίζεται 30 τηλεοπτικούς σταθμούς στη Βουλγαρία, την Τσεχία, τη Ρουμανία, τη Σλοβακία και τη Σλοβενία κι είναι μια από τις μεγαλύτερες του είδους στην Κεντρική και Ανατολική Ευρώπη.\nΠέθανε ο σκηνοθέτης Μπερτράν Ταβερνιέ (Video)


ΑΚΑΘΙΣΤΟΣ ΥΜΝΟΣ: Ρίγη αληθινής συγκίνησης και πνευματικής ανάτασης!!! - ΕΚΚΛΗΣΙΑ ONLINE\nΠέμπτη, 07 Απριλίου 2022 13:53\nΑρχική » ΝΕΑ » ΑΚΑΘΙΣΤΟΣ ΥΜΝΟΣ: Ρίγη αληθινής συγκίνησης και πνευματικής ανάτασης!!!\nΑΚΑΘΙΣΤΟΣ ΥΜΝΟΣ: Ένα από τα λαοφιλέστερα ποιήματα της ελληνορθόδοξης χριστιανικής παράδοσης και φιλολογικό μνημείο άφταστης τελειότητας.\nΈνας ύμνος προς την Παναγία, που, όταν ψάλλεται στις εκκλησίες κατά τη διάρκεια της Μεγάλης Τεσσαρακοστής, προκαλεί ρίγη αληθινής συγκίνησης και πνευματικής ανάτασης στους πιστούς.\nΟφειλόμενες απαντήσεις Ιεράς Μητροπόλεως ΣουηδίαςΌταν θέλει ο Θεός\nΤην Ανακομιδή των Ι. Λειψάνων του Μεγαλομάρτυρος Αγ. Γεωργίου του Τροπαιοφόρου πανηγυρικά εόρτασε κι εφέτος η Ιστορική Ι. Μονή Αγίου Γεωργίου Φενεού.\nΚείμενο για εκείνους που φοράνε Σταυρό στο λαιμό\nΣταυρός: Ποια είναι η πραγματική δύναμή του.


Έσπασε την… κατάρα με το Λαύριο ο Κολοσσός! | Goal News Cy\nGOALΈσπασε την… κατάρα με το Λαύριο ο Κολοσσός!\nΈσπασε την… κατάρα με το Λαύριο ο Κολοσσός!\nΤέλος στην απίστευτη παράδοση του Λαυρίου έβαλε ο Κολοσσός!\nΗ ομάδα του Σερέλη μετρούσε 5/5 μέσα στη Ρόδο, αλλά μετά το 27’ κατέρρευσε και έτσι οι «θαλασσί» πήραν τη νίκη (77-62), σπάζοντας παράλληλα και το… ρόδι στη φετινή Basket League (2-1).\nΚορυφαίος για τον Κολοσσό ήταν ο Καντέρ με 23 πόντους και 8 ριμπάουντ, με τον Άντριτς να είχε 15π. και τον Άρτις 10π.\nΑπό το Λαύριο, που έκανε πρεμιέρα για φέτος, ξεχώρισε ο Ντέιβις με 19 πόντους.\nΚαλύτερη εκκίνηση στο παιχνίδι από το Λαύριο, όπου με μπροστάρη τον Ντέιβις ξέφυγε στο +6 (8-14). Στη συνέχεια, ο Κολοσσός αντέδρασε με τον Τούμπα και μείωσε στον πόντο (15-16), αλλά οι φιλοξενούμενοι διατηρήσαν τον έλεγχο μέχρι το τέλος του πρώτου δεκαλέπτου, που τους βρήκε μπροστά (20-22).\nΜε δύο σερί τρίποντα ξεκίνησε στη δεύτερη περίοδο η ομάδα του Σερέλη για το +8 (20-28), με τους γηπεδούχους να σφίγγουν αμυντικά και χτυπώντας μέσα από τη ρακέτα με τον Καντέρ, να μειώνουν στο καλάθι (28-30), στα μισά. Ωστόσο, από την άλλη το Λαύριο έβρισκε λύσεις στην επίθεση και απαντούσε στους Ροδίτες μέχρι το τέλος του πρώτου ημιχρόνου, πηγαίνοντας στα αποδυτήρια με την ελάχιστη διαφορά (38-39).\nΜε τους Ζάρα και Καντέρ, ο Κολοσσός πέρασε μπροστά (45-43), στην αρχή του δεύτερου μέρους, με τον Άλστον να απαντά για λογαριασμό του Λαυρίου (45-48), στο 24’. Όμως, ο Τούρκος αντέδρασε εκ νέου για τους Ροδίτες, οι οποίοι έφτασαν στο +4 (52-48), με τον Ντέιβις να ισορροπεί το ματς (54-54), στο 27’. Ωστόσο, από εκείνο το σημείο και έπειτα, οι φιλοξενούμενοι άρχισαν τα λάθη, με την ομάδα του Καντζούρη από την άλλη να παίρνει τον έλεγχο και να κλείνει την τρίτη περίοδο με το +5 (59-54).\nΕξαιρετικές άμυνες από τον Κολοσσό στα πρώτα πέντε λεπτά της τέταρτης περιόδου, με αποτέλεσμα να ξεφύγει στο +12 (66-54). Η λύση για το Λαύριο ήρθε με το τρίποντο του Μουράτου (66-57), αλλά στη συνέχεια έδειχνε να μένει από δυνάμεις, με τους Ροδίτες να είχαν τα ηνία και μία διαφορά ασφαλείας, παίρνοντας τη νίκη με το τελικό 77-62.


Αποκλειστική συνέντευξη στο NEXTDEAL της Susan King-Barnardo, Προέδρου και Διευθύνουσας Συμβούλου της Merck Ελλάδος!\n«Η καινοτομία και η επένδυση στην ανάπτυξη νέων θεραπειών και φαρμακευτικών τεχνολογιών με έμφαση στην ογκολογία και στις χρόνιες νόσους βρίσκονται στο επίκεντρο της Merck, με στόχο να συμβάλλουμε στη δημιουργία, τη βελτίωση και την επιμήκυνση της ζωής», αναφέρει σε αποκλειστική συνέντευξη στο NEXTDEAL η Susan King-Barnardo, Πρόεδρος και Διευθύνουσα Σύμβουλος της Merck Ελλάδος. Παράλληλα η κ. King-Barnardo επισημαίνει την ανάγκη για «τη δημιουργία ενός βιώσιμου συστήματος Υγείας στη χώρα μας με μια ασθενο-κεντρική προσέγγιση, πρόσβαση σε καινοτόμες θεραπείες, ενθάρρυνση της επένδυσης στην έρευνα και ανάπτυξη (R&D) και αναθεώρηση των σημερινών μηχανισμών υποχρεωτικών επιστροφών, που καθιστούν μη βιώσιμες τις φαρμακευτικές εταιρείες».\nΗ κ. King-Barnardo ανέλαβε τα καθήκοντα της προέδρου και διευθύνουσας συμβούλου της Merck Ελλάδος από την 1η Ιανουαρίου 2020. Με καταγωγή από το Port Elizabeth της Νοτίου Αφρικής, ξεκίνησε τη σταδιοδρομία της στη Merck το 2011, αναλαμβάνοντας στη συνέχεια μια σειρά από ρόλους στην περιφέρεια του τόπου καταγωγής της. Από τον Αύγουστο του 2016 μέχρι και το 2019 κατείχε τη θέση της Γενικής Διευθύντριας της Merck Σλοβενίας, ενώ τον Ιούνιο του 2018 στις αρμοδιότητές της προστέθηκε και ο αντίστοιχος ρόλος στη Merck Κροατίας. Υπό την ηγεσία της, οι δύο αυτές θυγατρικές έκαναν σημαντικά βήματα προόδου σε όλες τις θεραπευτικές κατηγορίες. Πριν από τη Merck, η κ. King-Barnardo εργάστηκε στις εταιρείες Abbott και Janssen Cilag Ν. Αφρικής.\nΑναλυτικά η συνέντευξη που μας παραχώρησε έχει ως εξής:\nΠοιες είναι οι εντυπώσεις σας από τους πρώτους έξι μήνες ως επικεφαλής στη Merck Ελλάδας;\nΚατ’ αρχάς θα ήθελα να πω ότι αγαπώ την Ελλάδα και αισθάνομαι πολύ τυχερή που η Αθήνα είναι το νέο μου σπίτι. Όσον αφορά στον τομέα δραστηριοποίησης της Merck, έχω διαπιστώσει ότι το Ελληνικό Σύστημα Υγείας αφενός είναι περίπλοκο και αφετέρου αντιμετωπίζει σημαντικές προκλήσεις. H δημιουργία ενός βιώσιμου συστήματος, τόσο για τα ασφαλιστικά ταμεία όσο και για τις φαρμακευτικές εταιρείες, είναι κατά τη γνώμη μου ζωτικής σημασίας για τη μελλοντική περίθαλψη των ασθενών στην Ελλάδα. Η ενσωμάτωση ψηφιακών εργαλείων και καινοτόμων τεχνολογιών θα συμβάλουν σημαντικά προς αυτήν την κατεύθυνση και θα αποτελέσουν αναπόσπαστο κομμάτι της νέας “κανονικότητας”. Τέλος, αναφορικά με τη δική μας λειτουργία, οι δομές virtual leadership και η οικοδόμηση εμπιστοσύνης στη συνεργασία με τις ομάδες μας, θα αποτελέσουν το κλειδί για να συνεχίσουμε με επιτυχία να χτίζουμε τον οργανισμό μας για τα επόμενα 352 χρόνια.\nΠρόσφατα, το υπουργείο Υγείας επανεκκίνησε τη διαδικασία διαπραγμάτευσης για την εισαγωγή καινοτόμων θεραπειών στην ελληνική αγορά, έπειτα από μια παύση σχεδόν δύο ετών. Πως σχολιάζετε αυτήν την εξέλιξη;\nΑυτή η διαδικασία είχε καθυστερήσει πολύ και είναι κάτι που έχουν μεγάλη ανάγκη οι Έλληνες ασθενείς, καθώς μιλάμε για καινοτόμα φάρμακα και θεραπείες που διατίθενται στις περισσότερες ευρωπαϊκές χώρες για περισσότερα από δύο χρόνια. Αυτά τα σκευάσματα μπορούν να δράσουν προληπτικά, να θεραπεύσουν, να βελτιώσουν την ποιότητα ζωής και να επιφέρουν έμπρακτη εξοικονόμηση πόρων στο σύστημα υγείας.\nΣτη Merck έχουμε ως αρχή το «United As One for Patients» με στόχο να συμβάλλουμε στη δημιουργία, τη βελτίωση και την επιμήκυνση της ζωής, διαθέτοντας καινοτόμα προϊόντα της υψηλότερης δυνατής ποιότητας. Αυτό το moto αντανακλά τον τρόπο που σκεπτόμαστε, ενεργούμε, νοιαζόμαστε και πετυχαίνουμε σαν ομάδα.\nΣε αυτό το νέο περιβάλλον, πόσο σημαντική είναι η τιμολογιακή πολιτική φαρμάκου για το μέλλον της φαρμακο-βιομηχανίας στην Ελλάδα;\nΓια το Ελληνικό Εθνικό Σύστημα Υγείας υπάρχει η ανάγκη αύξησης της χρηματοδότησης, καθώς ο προϋπολογισμός δεν έχει μεταβληθεί τα τελευταία πέντε χρόνια. Παράλληλα, το 43% του ελληνικού πληθυσμού αντιμετωπίζει χρόνια προβλήματα υγείας. Αν συνυπολογίσουμε την αύξηση του προσδόκιμου ζωής και τη γήρανση του πληθυσμού, το υγειονομικό σύστημα της χώρας επιβαρύνεται ακόμα περισσότερο. Συνεπώς, η μεγαλύτερη πρόκληση είναι η δημιουργία ενός βιώσιμου συστήματος Υγείας με μια ασθενο-κεντρική προσέγγιση, πρόσβαση σε καινοτόμες θεραπείες, ενθάρρυνση της επένδυσης στην έρευνα και ανάπτυξη (R&D) και αναθεώρηση των σημερινών μηχανισμών υποχρεωτικών επιστροφών, που καθιστούν μη βιώσιμες τις φαρμακευτικές εταιρείες.\nΗ Merck τονίζει τη δέσμευσή της στην καινοτομία. Υπάρχουν κάποια καλά νέα σχετικά με νέες θεραπείες που μπορείτε να μας πείτε;\nΣτον κλάδο της Υγείας φιλοδοξούμε να είμαστε πρωτοπόροι στην εξειδικευμένη καινοτομία παγκοσμίως. Ένα παγκόσμιο δίκτυο που απότελείται από περίπου 3.000 επιστημονικό προσωπικό, και έχει ως έδρα τα εργαστήρια έρευνας και ανάπτυξης της εταιρείας μας στο Ντάρμσταντ της Γερμανίας, τη Βοστόνη, το Πεκίνο και το Τόκυο, εργάζεται με πρωταρχικό σκοπό την καινοτομία και τις πραγματικά πρωτοποριακές ανακαλύψεις που θα ωφελήσουν τους ασθενείς. Στον κλάδο της Υγείας, οι προσπάθειές μας στον τομέα έρευνας και ανάπτυξης εστιάζουν στους ασθενείς με ανεκπλήρωτες ανάγκες. Επενδύουμε στην ανάπτυξη νέων θεραπειών και φαρμακευτικών τεχνολογιών με έμφαση στην ογκολογία και στις χρόνιες νόσους, ειδικά αυτές του ανοσοποιητικού, περιλαμβανόμενης της Πολλαπλής Σκλήρυνσης (MS).\nΔιευκρινίζοντας ότι η εταιρεία δεν παρέχει καμία εγγύηση ούτε δεσμεύεται για τα αποτελέσματα των κλινικών δοκιμών και αν αυτά θα οδηγήσουν στην έγκριση νέων φαρμακευτικών προϊόντων για ανθρώπινη χρήση, έχουμε ενθαρρυντικά νέα από θετικά δεδομένα κλινικής μελέτης φάσης 3 που παρουσιάστηκαν στο συνέδριο ASCO 2020 (American Society of Clinical Oncology), που θα μπορούσαν να αναδείξουν την ανοσο-ογκολογία σε πρότυπο θεραπείας για τον ουροθηλιακό καρκίνο.\nΕν μέσω παγκόσμιου κύματος διαμαρτυρίας ενάντια στο ρατσισμό, πολλές εταιρείες έχουν τοποθετηθεί δημόσια επί του θέματος. Ποια είναι η θέση της Merck σε αυτό το ζήτημα;\nΟι διακρίσεις και ο ρατσισμός είναι έννοιες θεμελιωδώς αντίθετες με τις αξίες της Merck και όλα όσα εκπροσωπεί ως όμιλος. Οι αξίες μας βασίζονται στο τρίπτυχο Σεβασμός, Υπευθυνότητα και Τόλμη. Συγκεκριμένα, σεβασμός για τον διπλανό μας και τις διαφορετικές προοπτικές που μας ενδυναμώνουν σαν εταιρεία και σαν ομάδα, υπευθυνότητα να προστατεύουμε ο ένας τον άλλον και τόλμη να συνεργαζόμαστε για να χτίσουμε ένα καλύτερο αύριο. Το να εφαρμόζουμε αυτές τις αξίες σήμερα είναι πιο σημαντικό από ποτέ. Στη Merck συνεχίζουμε να εστιάζουμε στη διαφορετικότητα, την ισότητα και την κουλτούρα άρσης των αποκλεισμών, όπως για παράδειγμα μέσω της έμπρακτης στήριξης της γυναικείας ηγεσίας. Η εταιρεία μεταξύ άλλων, συμμετέχει ενεργά στο μήνα PRIDE, σε συνεργασία με το Δίκτυο Rainbow.\nΗ Merck είναι μία κορυφαία εταιρεία επιστημών και τεχνολογίας, η οποία δραστηριοποιείται στον τομέα της υγείας, των βιοεπιστημών και των υλικών υψηλής απόδοσης. Περίπου 52.000 άνθρωποι εργάζονται για να επιδράσουν θετικά στις ζωές εκατομμυρίων ανθρώπων κάθε μέρα, βρίσκοντας πιο χαρούμενους και βιώσιμους τρόπους να ζει κανείς. Από την αναβάθμιση τεχνολογιών επεξεργασίας γονιδίων και την ανακάλυψη μοναδικών τρόπων αντιμετώπισης των πιο απαιτητικών ασθενειών μέχρι τους τρόπους εφαρμογής «έξυπνων» συσκευών – η Merck βρίσκεται παντού. Το 2018, η Merck σημείωσε πωλήσεις ύψους € 14,8 δισ. σε 66 χώρες.\nΗ επιστημονική διερεύνηση και η υπεύθυνη επιχειρηματικότητα είναι καθοριστικής σημασίας για την τεχνολογική και επιστημονική πρόοδο της Merck. Με αυτόν τον τρόπο εξελίχθηκε από την ίδρυσή της το 1668. Η οικογένεια των ιδρυτών παραμένει ο πλειοψηφικός μέτοχος της εισηγμένης στο χρηματιστήριο εταιρείας. Η Merck διατηρεί τα παγκόσμια δικαιώματα για την επωνυμία και το εμπορικό σήμα της Merck. Μοναδικές εξαιρέσεις αποτελούν οι Ηνωμένες Πολιτείες και ο Καναδάς. Η εταιρεία δραστηριοποιείται ως EMD Serono στον τομέα υγείας, ως MilliporeSigma στον τομέα βιοεπιστημών και ως EMD Performance Materials.


Με τον Κόστα στο φιλικό με την Παναχαϊκή - RedScouter\nHome Ερασιτέχνης Με τον Κόστα στο φιλικό με την Παναχαϊκή\nΜε τον Κόστα στο φιλικό με την Παναχαϊκή\nΤελικά είχε βάση το δημοσίευμα του volleyplanet.gr που μιλούσε για προχωρημένο ενδιαφέρον (για κλεισμένη συμφωνία έκανε μάλλον λόγο) του Ολυμπιακού για το Βραζιλιάνο Άτος Φερέιρα Κόστα, αφού, όπως ενημέρωσε ο σύλλογος του Πειραιά, ο 28χρονος ύψους 2.06 κεντρικός (αγωνίζεται και ως διαγώνιος) βρίσκεται ήδη με την ομάδα των ερυθρόλευκων και δοκιμάζεται προκειμένου να αποκτηθεί αντί του Οσόρια Ροντρίγκεζ (έχουν προκύψει τεράστια προβλήματα με την ομοσπονδία της Κούβας, μετά την καταδίκη των 5 αθλητών στη Φινλανδία για βιασμό).\nΟ Ολυμπιακός έδωσε απόψε αγώνα επίδειξης στο πλαίσιο των εγκαινίων του Κλειστού Γυμναστηρίου της Ακράτας με αντίπαλο την Παναχαϊκή. Ο Φλάβιο Γκουλινέλι, που συνεχίζει τις δοκιμές σε πρόσωπα και σχήματα (του λείπουν οι διεθνείς), είδε την ομάδα της Πάτρας να κερδίζει τελικά με 3-1. Στη φιλική αναμέτρηση αγωνίστηκε και ο Άτος Κόστα, που είχε 8 πόντους (5/13 επιθέσεις και 3 μπλοκ).\nprevious Φημολογία για Ολυμπιακό και Άθος Φερέιρα Κόστα\nnext Καλή εμφάνιση και νίκη με 4-0 σετ


Paul Weller: «Δεν υπάρχει πολιτικό κόμμα που θα μας βγάλει από το σκοτάδι» | clickatlife\nPaul Weller: «Δεν υπάρχει πολιτικό κόμμα που θα μας βγάλει από το σκοτάδι»\nΟ πατέρας της Mod συζητά για τις πολιτικές του αντιλήψεις και τον επερχόμενο δίσκο του.\nΟ επερχόμενος δίσκος του Paul Weller έχει τον τίτλο «A Kind of Revolution» και, όπως αποκαλύπτει ο ίδιος, επιχειρεί να σκιαγραφήσει τον κόσμο και τις σκέψεις του στον απόηχο μεγάλων γεγονότων όπως το Brexit, την εκλογή του Donald Trump και την άνοδο της ακροδεξιάς. Παρά το γεγονός ότι ο δίσκος περιέχει αρκετά πολιτικά μηνύματα, ο ίδιος ισχυρίζεται ότι δεν είναι σε καμία περίπτωση πολιτικός, αλλά «ανθρωπιστικός».\n«Έχω γράψει περισσότερο αναφορικά με το πώς επηρεάζει την ανθρωπότητα και πώς μας επηρεάζει όλους. Εάν ο κόσμος αλλάξει καθόλου – κάτι που το χρειάζεται – θα έρθει μέσα από τους ανθρώπους και για αυτό ο δίσκος λέγεται “A Kind of Revolution”. Η αλλαγή πρέπει να έρθει μέσα από την αγάπη, την συμπόνοια και την ενότητα μεταξύ των ανθρώπων. Σε αντίθεση με μια επανάσταση όπου πυροβολούν πολύ κόσμο και εγκαθίσταται μια άλλη σειρά αρχηγών», υπογράμμισε ο Weller στο ΝΜΕ.\nΣυνεχίζοντας, ο Weller εξέφρασε αμφιβολίες για το εάν μια επανάσταση, όπως της περιγράφει, είναι εφικτή «αλλά οπωσδήποτε χρειάζεται. Νομίζω ότι ορισμένα από αυτά τα πράγματα εξετάζονται στον δίσκο. Δεν νομίζω ότι η απάντηση βρίσκεται απαραίτητα στην πολιτική – νομίζω ότι βρίσκεται μέσα μας ως ανθρώπινα όντα και αυτό είναι ένα τόσο μεγαλύτερο ερώτημα». Για τον ίδιο «δεν υπάρχει πολιτικό κόμμα που θα μας οδηγήσει έξω από το σκοτάδι – είναι κάτι που πρέπει να έρθει από τον λαό, αλλά ποιος ξέρει εάν αυτό θα γίνει. Το μόνο που μπορεί να κάνει κανείς είναι να είναι όσο πιο ενσυνείδητος γίνεται για αυτό και να είναι όσο καλύτερος άνθρωπος μπορεί να γίνει».\nΤο «A Kind of Revolution», στον οποίο συμμετέχουν ο Boy George και ο κιθαρίστας των The Strypes, ο Josh McClorey, θα κυκλοφορήσει στις 12 Μαΐου.\nΔισκοκριτική: «Sonik Kicks» Paul Weller\nΜε αυτά τα άλμπουμ υποδεχόμαστε τον Απρίλιο


ΛΑΡΚΙΚΑ ΝΕΑ: Ποιος θα φάει τη ΛΑΡΚΟ;\nΠοιος θα φάει τη ΛΑΡΚΟ;\nΑπο: Σοφοκλέουςin - Μπάμπης Νιάκας\nΟι προσπάθειες να μπει λουκέτο και οι πιέσεις μέσω ΔΕΗ. Η άνοδος της τιμής του νικελίου «ξύπνησε» τους επενδυτές.\nΜια ενορχηστρωμένη καμπάνια βρίσκεται σε εξέλιξη, με στόχο να οδηγηθεί σε λουκέτο η μεταλλουργία ΛΑΡΚΟ – η τελευταία μεγάλη βιομηχανία που έχει απομείνει υπό κρατικό έλεγχο - ή να αναγκασθεί η κυβέρνηση να την βγάλει άρον-άρον στο σφυρί. Πίσω από την προσπάθεια αυτή βρίσκονται ξένα και εγχώρια επιχειρηματικά συμφέροντα, που εποφθαλμιούν τα περιουσιακά της στοιχεία– μεταλλεία και βιομηχανικές εγκαταστάσεις παραγωγής σιδηρονικελίου. Το ξαφνικό ενδιαφέρον τους οφείλεται στην ανάκαμψη της τιμής του νικελίου και στις προοπτικές περαιτέρω ανόδου, που θα καταστήσει αποδοτική και κερδοφόρο τη ΛΑΡΚΟ. Την προτιμούν όμως κλειστή, εκτός λειτουργίας, ώστε να αγοράσουν τα πάγια και τον εξοπλισμό της, χωρίς να «φορτωθούν» το προσωπικό και τα χρέη της.\nΖητούν από τη ΔΕΗ να «σφίξει τη θηλιά» Προσπαθούν λοιπόν να χρησιμοποιήσουν ως μοχλό πίεσης την ΔΕΗ, που είναι ένας από τους μεγαλύτερος πιστωτές της ΛΑΡΚΟ – και σημαντικός μέτοχος της με 11,4%. Σε δημοσιεύματα των τελευταίων ημερών παρουσιάζεται περίπου ως «σκάνδαλο» το ότι η δημόσια εταιρεία ηλεκτρισμού συνεχίζει να δίνει ρεύμα στην ενεργοβόρο βιομηχανία, παρόλο που υπάρχουν ανεξόφλητα τιμολόγια πολλών εκατομμυρίων ευρώ από κατανάλωση προηγούμενων μηνών.\nΗ κυβέρνηση θέλει να παραμείνει η εταιρεία υπό κρατικό έλεγχο, αν και περιλαμβάνεται στη λίστα αποκρατικοποιήσεων και οι μετοχές της που κατείχε το Δημόσιο (55,2%) μεταβιβάστηκαν στο ΤΑΙΠΕΔ. Οι άλλοι δύο βασικοί μέτοχοι (Εθνική Τράπεζα 33,4%, ΔΕΗ 11,4%) δεν έχουν λάβει επισήμως θέση για το ιδιοκτησιακό μέλλον της. Θέμα ιδιωτικοποίησης μπορεί να τεθεί πάλι από πλευράς της τρόικας, καθώς μάλιστα η Κομισιόν υποστηρίζει ότι έχουν δοθεί έμμεσες κρατικές ενισχύσεις στη ΛΑΡΚΟ και ζητά να επιστραφούν αυτά τα ποσά στο Δημόσιο. Επισημαίνεται ότι η ΛΑΡΚΟ βρίσκεται σε δυσχερή οικονομική θέση, λόγω συσσώρευσης ζημιών τα τελευταία χρόνια και αδυνατεί να ανταποκριθεί στις υποχρεώσεις της προς τη ΔΕΗ, οι οποίες είναι πολύ υψηλές λόγω του ότι καταναλώνει τεράστιες ποσότητες ηλεκτρικού ρεύματος. Παραμένει άλλωστε ζημιογόνος,, καθώς μέχρι πριν από λίγες εβδομάδες η χρηματιστηριακή τιμή του νικελίου βρισκόταν στα χαμηλά 8ετίας και δεν κάλυπτε ούτε το βιομηχανικό κόστος (το οποίο για τη ΛΑΡΚΟ είναι υψηλό, επειδή οι εγκαταστάσεις της δεν έχουν εκσυγχρονισθεί, ενώ το χρησιμοποιούμενο μετάλλευμα είναι χαμηλής περιεκτικότητας σε νικέλιο). Ανεβαίνει η τιμή, βελτιώνονται οι προοπτικές Όμως η οικονομική κατάσταση της εταιρείας μπορεί να βελτιωθεί θεαματικά το επόμενο 12μηνο, εάν συνεχισθεί – όπως αναμένεται – η ανάκαμψη των διεθνών τιμών του νικελίου. Η τιμή του μετάλλου κινείται τώρα στα 10.300 δολ/τόνο για άμεση παράδοση, ενώ στα προθεσμιακά συμβόλαια Δεκεμβρίου είναι 10.800-10.900 δολ./τόνο. Πριν από λίγες εβδομάδας βρισκόταν στα χαμηλότερα επίπεδα των τελευταίων οκτώμισυ ετών, στα 9.600 δολάρια. Επισημαίνεται ότι η τιμή του νικελίου κινείται κατά κανόνα παράλληλα προς την τιμή του αλουμινίου. Αυτή τη φορά η κίνησεη δεν είναι συγχρονισμένη: Το αλουμίνιο ανέβηκε σημαντικά (ξεπέρασε ήδη τα 2.050 δολ./τόνο) και συνεχίζει, ενώ το νικέλιο έμεινε πίσω και ακολουθεί ετεροχρονισμένα. Οι μεγάλοι παίκτες του μεταλλευτικού-μεταλλουργικού τομέα βλέπουν τις προοπτικές που διαμορφώνονται και ξαναβάζουν στο στόχαστρο την ΛΑΡΚΟ, εκτιμώντας ότι με την άνοδο της τιμής του νικελίου, τον εκσυγχρονισμό των παραγωγικών της εγκαταστάσεων και την περιστολή της μισθολογικής δαπάνης μπορεί να γίνει εξαιρετικά κερδοφόρος. Οι όροι της Glencoreκαι το ρεφάρισμα με Εθνική Σύμφωνα με πληροφορίες, βασικοί ενδιαφερόμενοι είναι το πολυεθνικό γκρουπ Glencore και ο όμιλος Μυτιληναίου, που είχαν εκδηλώσει και στο παρελθόν ενδιαφέρον για το συγκρότημα σιδηρονικελίου. Αλλοι δύο ξένοι όμιλοι, η βρετανική Bilitton και η καναδέζικη Sherritt, φέρονται ως πιθανοί υποψήφιοι αγοραστές. Είναι όμως αμφίβολο αν θα μπουν στην τελική μάχη.\nΗ εδρεύουσα στην Ελβετία Glencore είναι παγκόσμιος leader της αγοράς μετάλλων, με εξορυκτικές, βιομηχανικές και εμπορικές δραστηριότητες σε όλο τον κόσμο. Τα ηνία της κρατά ο Τέλης Μυστακίδης, Ελληνας με βρετανική υπηκοότητα, ο οποίος είναι επίσης ο μεγαλύτερος μέτοχος της, μαζί με τον κρατικό επενδυτικό φορέα του Κατάρ Τα τελευταία χρόνια ο κ. Μυστακίδης έχει εκδηλώσει ιδιαίτερο ενδιαφέρον για επενδύσεις στην Ελλάδα. Το 2014, μετά από παρότρυνση του τότε πρωθυπουργού Αντώνη Σαμαρά - και κόντρα στις προτάσεις των επενδυτικών συμβούλων του - τοποθέτησε προσωπικά κεφάλαια 50 εκατ. ευρώ στην ΑΜΚ της Εθνικής Τράπεζας. Ηταν μια πράξη «επενδυτικού πατριωτισμού», που απέφερε μεγάλη ζημία. Τώρα το «αφεντικό» της Glencore μπορεί να προσπαθήσει να ρεφάρει, με μια εταιρική τοποθέτηση στην ΛΑΡΚΟ Το επιχειρηματικό γκρουπ του κ. Μυστακίδη είχε εκδηλώσει στο παρελθόν ενδιαφέρον, θέτοντας όμως δύο όρους ως προϋπόθεση: • Θα κλείσει η εκκρεμότητα με την επιστροφή έμμεσων κρατικών ενισχύσεων που ζητά η Κομισισόν\n• Η εταιρεία θα πουληθεί απαλλαγμένη από το προσωπικό της, ώστε να προσληφθούν όσοι κριθούν αναγκαίοι και με νέες συμβάσεις με χαμηλότερες αποδοχές. Οι όροι αυτοί μπορεί να εκπληρωθούν μόνον αν μπει λουκέτο στην εταιρεία και εκπλειστηριασθούν τα περιουσιακά της στοιχεία. Θα είναι η ιδανική λύση για την Glencore να ξεκινήσει την επαναλειτουργία των μεταλλευτικών και βιομηχανικών μονάδων χωρίς κανενός είδους βάρη.\nΟι προτεραιότητες Μυτιληναίου Θα εξυπηρετούσε προφανώς και τον έτερο οιονεί διεκδικητή, τον όμιλο Μυτιληναίου, ο οποίος ενώ ήταν ο βασικός ενδιαφερόμενος για την ΛΑΡΚΟ, πρόσφατα ανέκρουσε πρύμναν διαμηνύοντας ότι «δεν περιλαμβάνεται πλέον στις προτεραιότητες» του. Ο Μυτιληναίος «έκανε πίσω» επικαλούμενος τις χαμηλές τιμές νικελίου, την παλαιότητα των εγκαταστάσεων της ΛΑΡΚΟ, την επιθυμία της κυβέρνησης να παραμείνει η εταιρεία υπό κρατικό έλεγχο και την εκκρεμότητα με τις κρατικές ενισχύσεις. Τώρα όμως η τιμή του μετάλλου ανεβαίνει κι αν η ΛΑΡΚΟ κλείσει και τα περιουσιακά στοιχεία της βγουν στο σφυρί, η απόκτηση τους μπορεί να γίνει πάλι «προτεραιότητα» για τον όμιλο…\nΗ επιβεβαίωση των παραπάνω διαπιστώνεται στο παρακάτω αρθρο του capital που μόνιμα και με ψευδή στοιχεία μέσω του συγκεκριμένου εντολοδόχου και μισθοφόρου κονδυλοφόρου, προσπαθεί να απαξιώσει την ΛΑΡΚΟ προκειμένου να ΞΕΠΟΥΛΗΘΕΙ με πάμφηνους και χωρίς δικαιώματα εργαζόμενους.


Το πρώτο βήμα έγινε περίπου το Μάρτιο του 2012. Αγοράστηκαν τα ράφια και τοποθετήθηκαν σε έναν όμορφο χώρο που διαθέτει πλέον σύγχρονο οπτικοακουστικό εξοπλισμό.\nΣτον ίδιο χώρο - στα πλαίσια της Κινηματογραφικής Λέσχης - θα γίνονται παρουσιάσεις, διαλέξεις και ειδικές προβολές ταινιών. Άμεση ήταν η ανταπόκριση του κοινού της πόλης μας, τόσο στην προσφορά βιβλίων όσο και στην στήριξη του εγχειρήματος. Κάποιοι είπαν "τι να τα κάνεις στις μέρες μας τα βιβλία, όταν στο διαδίκτυο βρίσκεις ότι θες;". Έστω. Όμως δε θα βρεις στο διαδίκτυο σπάνιες εκδόσεις, βιβλία που αναφέρονται στο Αιτωλικό και στην περιοχή του. Δε θα νιώσεις την αίσθηση της ανάγνωσης παρά μόνο όταν κρατάς στα χέρια σου το αντικείμενο - βιβλίο. Δε θα βρεις αυτά που δεν πρόλαβαν να καταχωρηθούν στα ηλεκτρονικά βιβλιογραφικά δεδομένα πριν εμφανισθεί το ίντερνετ.\nΤην περίοδο του καλοκαιριού έγινε η προετοιμασία και το επίπονο αλλά συστηματικό έργο της ψηφιοποίησης και ταξινόμησης των βιβλίων που ήδη ανέρχονται στους 5000 τίτλους! Δημιουργήθηκε επίσης ένα λειτουργικό και εύχρηστο site, όπου βρίσκει κανείς σε ηλεκτρονική μορφή το περιεχόμενο της Βιβλιοθήκης.\nΕπίσης, πραγματοποιήθηκαν τα εγκαίνια του χώρου με την παρουσίαση του βιβλίου "Το Χαμένο Ταίρι" του Αιτωλικιώτη συγγραφέα Διονύση Λειμονή.\nΗ Δανειστική Βιβλιοθήκη του Π.Μ.Συλλόγου "Το Αιτωλικό" διαθέτει πλέον στο αναγνωστικό και βιβλιόφιλο κοινό, την ιστοσελίδα της. http://etolikobiblio.weebly.com/\nΜε αυτόν τον τρόπο, ο κάθε ενδιαφερόμενος θα μπορεί να επισκέπτεται ηλεκτρονικά την βιβλιοθήκη, να ενημερώνεται και να έχει πρόσβαση στους τίτλους της καθώς και στους κωδικούς ταξινόμησής τους. Σημειώνοντας λοιπόν τον κωδικό ενος βιβλίου που τον ενδιαφέρει, μπορεί επισκεπτόμενος τον φυσικό χώρο της Βιβλιοθήκης να το δανειστεί άμεσα. Οι θεματικές κατηγορίες της έχουν ταξινομηθεί σύμφωνα με το διεθνές Δεκαδικό Σύστημα Καταλογογράφησης Dewey - Dewey Decimal Classification (DDC).\nΏρες Λειτουργίας - Δανεισμού:\nΌλες τις ώρες που λειτουργούν τμήματα στο κτίριο του Συλλόγου.\nΤο βιβλίο τελείωσε λένε. Από εκεί και πέρα ποιος είναι ο προορισμός του; Το ράφι της βιβλιοθήκης ή ο κάδος ανακύκλωσης; Και αν είναι δανεισμένο; Ή δεν πουλήθηκε σε ένα βιβλιοπωλείο;\nΜήπως μπορείς να "απελευθερώσεις" μερικά βιβλία;\nΠού μπορείς να βρεις βιβλία για να "πετάξεις" ή να δωρίσεις; Φυσικά στα βιβλιοπωλεία. Πού μπορείς να βρεις όμως βιβλία που έχουν διαβαστεί από χιλιάδες ζευγάρια μάτια, έχουν υπογραμμιστεί, σκιστεί, διορθωθεί, λερωθεί, έχουν σημειωμένη μια ημερομηνία εξετάσεων ή μια ευχή;\nΣτη βιβλιοθήκη μας, καινούριοι τίτλοι καταχωρούνται καθημερινά στη βάση δεδομένων της, (International Dewey System), μέσω αγορών και δωρεών. Αριθμεί ήδη 3800 τίτλους βιβλίων που καλύπτουν ένα ευρύ πεδίο κατηγοριών. Το παλαιότερο βιβλίο, το οποίο δε σου το εμπιστευθεί, είναι το "Εθνικόν Εγκόλπιον" σε αρχέτυπο του έτους 1909. Όταν περάσουν τα χρόνια και τα βιβλία φθαρούν υπερβολικά, τότε αποσύρονται για ανακύκλωση. Αν όμως συμβάλουν στη συνέχιση του πολιτισμού μας, τότε διατηρούνται ως έχουν στις συλλογές της βιβλιοθήκης. Και πραγματικά η Βιβλιοθήκη μας έχει καταφέρει να συγκεντρώσει δεκάδες τίτλους που χρονολογούνται από τις αρχές του 20ου αιώνα εώς τη δεκαετία του 1960. Αυτά έχουν χαρακτηριστεί σπάνια και δε δανείζονται αλλά ο καθένας μπορεί να τα "γνωρίσει" στο αναγνωστήριο της βιβλιοθήκης και να φωτοτυπήσει ότι τον ενδιαφέρει.\nΤέλος, στόχος μας είναι να συγκεντρωθεί βιβλιογραφικό υλικό με άμεση αναφορά στην πόλη του Αιτωλικού και της περιοχής του. Αυτό το υλικό - και σε συνδυασμό με τα τεκμήρια που θα συγκεντρώσει το Λαογραφικό Τμήμα (φωτογραφικές και καταγεγραμμένες αφηγήσεις) - θα αποτελέσει μαι ειδική κατηγορία που εμπλουτιζόμενη συνεχώς θα ανταποκρίνεται με ουσιαστικό τρόπο στη γνώση του ιστορικού γίγνεσθαι της πόλης μας για τα νέα παιδιά - μαθητές, τον ερευνητή, τον επισκέπτη.\nΗ προσφορά βιβλιογραφικού υλικού συνεχίζεται. Μπορείτε να συμβάλλετε με την προσφορά σας στη δημιουργία μιας ζωντανής βιβλιοθήκης για τον τόπο μας!\nΓια την προσφορά βιβλίων μπορείτε να επικοινωνήσετε με του υπεύθυνους Μιχάλη Κότσαρη και Περγαντή Αστέρω.


Δελτίο Τύπου σχετικά με την αυτοκτονία του 14χρονου από την Αργυρούπολη - Colour Youth\nΔελτίο Τύπου σχετικά με την αυτοκτονία του 14χρονου από την Αργυρούπολη\nΜε μεγάλη μας λύπη, τα μέλη της Colour Youth – Κοινότητας LGBTQ Νέων Αθήνας ενημερωθήκαμε για την αυτοκτονία του 14χρονου μαθητή από την Αργυρούπολη. Κατ’ αρχάς, θα θέλαμε να συλληπηθούμε την οικογένεια και τα οικεία άτομα του παιδιού για αυτή την οδυνηρή απώλεια. Είναι τραγικό ότι στη σημερινή κοινωνία η σχολική καθημερινότητα ενός εφήβου μπορεί να διαποτιστεί από τόσο άσχημες εμπειρίες, που θα τον οδηγήσουν σε μία τέτοια πράξη. Τραγικό, αλλά δυστυχώς όχι αδιανόητο.\nΗ ωμότητα του σχολικού εκφοβισμού (bullying) μας θλίβει, όμως δε μας εκπλήσσει: τα that the planned activities της Έρευνας που διεξήγαγε η Colour Youth για το Σχολικό Κλίμα, όπως το βιώνουν οι ΛΟΑΤΚ μαθήτριες και μαθητές, αποκαλύπτουν συνθήκες κακοποίησης, αντίστοιχης έντασης με αυτήν, υπό το βάρος της οποίας φέρεται να κατέρρευσε ο 14χρονος έφηβος:\nΣε ποσοστό 84,9%, τα παιδιά ακούν στο σχολείο τη λέξη “γκέι” με αρνητική χροιά. Ομοφοβικά σχόλια ακούγονται από άλλους μαθητές σε ποσοστό 74,2%, ενώ πάνω από τα μισά παιδιά (58,1%) ακούν τέτοια σχόλια και από καθηγητές ή καθηγήτριες.\nΤο 96% δηλώνει ότι έχει ακούσει σχόλια “για μαθητές που δε συμπεριφέρονται με αρκετά ‘αντρικό’ τρόπο“.\nΤο 74,4% των μαθητών και μαθητριών δηλώνει ότι ακούει τρανσφοβικά σχόλια.\nΈνα στα τρία παιδιά έχουν δεχτεί κάποιας μορφής λεκτική παρενόχληση (βρισιές, απειλές, χειρονομίες, εκφράσεις προσώπου, κοροϊδευτικές κινήσεις, γελάκια, κλπ) για το σεξουαλικό προσανατολισμό (32,0%), το φύλο (31,1%), ή/και την έκφραση φύλου τους (50,3%). Περίπου ένα στα επτά παιδιά έχουν δεχτεί κάποιας μορφής σωματική παρενόχληση ή/και σωματική βία (σπρωξιές, σκουντήγματα, φτυσίματα, γροθιές, κλωτσιές, κλπ.) σε σχέση με τον σεξουαλικό προσανατολισμό (14,6%), το φύλο (12,6%), ή/και την έκφραση φύλου τους (19,3%). Ένα στα τρία ΛΟΑΤΚ παιδιά (33,0%) δηλώνουν ότι έχουν δεχτεί σεξουαλική παρενόχληση.\nΑπό τα άτομα που έχουν δεχτεί βία στο σχολείο, το 27,9% δεν το έχει αναφέρει ποτέ στους καθηγητές/τριες, ενώ όσα ανέφεραν το περιστατικό δηλώνουν ότι η αντιμετώπιση ήταν λίγο (30,8%) ή καθόλου (26,6%) αποτελεσματική.\nΟ σχολικός εκφοβισμός, και ιδιαίτερα το bullying που έχει τη βάση του στο σεξισμό, την ομοφοβία, την τρανσφοβία, δεν είναι απλώς μια ακαδημαϊκή έννοια την οποία αρεσκόμαστε να συζητάμε σε ένα θεωρητικό επίπεδο. Είναι ένα κοινωνικό φαινόμενο που έχει κατακλύσει το εκπαιδευτικό μας σύστημα, επηρεάζοντας άμεσα τις ζωές μας. Είναι μία κοινωνική κατάσταση που τα περισσότερα από εμάς έχουμε βιώσει στο πετσί μας. Δεν αφορά μόνο ΛΟΑΤΚΙ μαθητές και μαθήτριες και τα θύματά του δεν προέρχονται μόνο μέσα από την κοινότητά μας. Σε μεγάλο αριθμό θυμάτων αφορά το κάθε παιδί και έφηβο που κατά την κρίση του θύτη “δεν φέρεται με αρκετά γυναικείο ή αντρικό τρόπο”. Και μας εξοργίζει ότι για άλλη μία φορά είμαστε μάρτυρες μίας κοινωνίας που χύνει κροκοδείλια δάκρυα, αναρωτώμενη “πώς και γιατί”, ενώ κάθε φορά προβάλλει σθεναρή αντίσταση σε οποιαδήποτε προσπάθεια προστασίας και θωράκισης των παιδιών αυτών.\nΑπό τους δήμους που ανενόχλητα έθεσαν υπό την αιγίδα τους τρανσφοβικές εκδηλώσεις μίσους (σχετικό Δελτίο Τύπου here), τον σκοταδιστικό ρόλο της ορθόδοξης εκκλησίας και των συντηρητικών πολιτικών κομμάτων στην κοινωνία, μέχρι την απραξία του Υπουργείου Παιδείας και Θρησκευμάτων απέναντι σε αναλυτικές και συνεχείς προτάσεις του ΛΟΑΤΚΙ κινήματος, δεν μπορούμε παρά να βλέπουμε τριγύρω μας σοβαρές ευθύνες για τα θύματα του bullying. Είναι επιτέλους η στιγμή το κράτος και οι φορείς να σταματήσουν να αντιμετωπίζουν το ζήτημα του bullying με ένα υποκριτικό νοιάξιμο που σπάνια παίρνει έμπρακτες μορφές, πέρα από μικροκαμπάνιες που απλώς αναγνωρίζουν την ύπαρξη του φαινομένου, που στέκονται σε ευχολόγια και επιπλέον αγνοούν παντελώς την ύπαρξη του ομοφοβικού, τρανσφοβικού και σεξιστικού εκφοβισμού.\nΤα μέλη της Colour Youth μουδιασμένα, αλλά και οργισμένα, θρηνούμε για το τραγικό γεγονός και καλούμε το Υπουργείο Παιδείας να λάβει άμεσα αποτελεσματικά μέτρα για την πρόληψη και καταστολή κάθε είδους σχολικού εκφοβισμού. Είναι ο ελάχιστος φόρος τιμής που θα μπορούσε να αποτίσει στη μνήμη του 14χρονου αυτόχειρα.\nΩς οργάνωση συνεχίζουμε να είμαστε, όπως οφείλουμε, στη διάθεση κάθε φορέα για συζήτηση και συνεργασία με στόχο την ολιστική και ριζική αντιμετώπιση του φαινομένου του σχολικού εκφοβισμού. Τις προτάσεις μας για την Παιδεία μπορείτε να τις βρείτε αναλυτικά στην ιστοσελίδα μας.\nΑς σταματήσουν οι αρμόδιοι να αναμένουν θύματα και θύτες, για να μπορέσουν να κινητοποιηθούν. Ας αναλάβουν τις ευθύνες τους κι ας κάνουν πράξεις και παρεμβάσεις οι οποίες θα προλάβουν αυτά τα φαινόμενα που έχουν ως κατάληξη την αφαίρεση ζωής έφηβων παιδιών. Δεν έχουμε την πολυτέλεια να θυσιάσουμε άλλες ανθρώπινες ζωές στο βωμό της απόκρυψης της βάσης, στην οποία διαπράττεται το bullying, σε καθεμία από τις υποθέσεις.


** HOTEL TORENZICHT, ΆΜΣΤΕΡΝΤΑΜ **\nOudezijds Achterburgwal 93, Άμστερνταμ, Ολλανδία\nΤο κεντρικό Hotel Torenzicht προσφέρει μηχανή αυτόματης πώλησης και αποθήκευση αποσκευών στις εγκαταστάσεις του.\nΜια μικρή βόλτα 5 λεπτών θα σας οδηγήσει σε Παλιά εκκλησία. Το κατάλυμα βρίσκεται περίπου 10-λεπτά με τα πόδια από το κέντρο του Άμστερνταμ.\nΤο Hotel Torenzicht είναι κατάλυμα στο Άμστερνταμ που διαθέτει 21 δωμάτια και παρέχει θέρμανση, τηλεόραση με δορυφορικά κανάλια, γκαρνταρόμπα, σίδερο και σιδερώστρα και γραφείο εργασίας. Τα δωμάτια διαθέτουν κοινά μπάνια και ντους, σεσουάρ και δωρεάν προϊόντα περιποίησης.\nΗ στάση του λεωφορείου Waterlooplein βρίσκεται μόλις 400 μέτρα μακριά από το ξενοδοχείο και 15-λεπτά θα περπατήσετε μέχρι το σταθμό Σταθμός Μετρό Weesperplein του μετρό. Το ξενοδοχείο βρίσκεται 20 λεπτά οδικώς από το αεροδρόμιο Διεθνές Σκίπχολ.\nOld Church 250 μ\nLa Maison de Rembrandt (Rembrandthuis) 400 μ\nAnne Frank Haus 1.0 χλμ\nFo Guang Shan 200 μ\nCasa Rosso 50 μ\nIn de Waag 200 μ\nOude Kerk 200 μ\nHotel Torenzicht, Ολλανδία\nImagine My B&b Ρότερνταμ\nΞενοδοχείο Escarpas Jatoba Capitólio website\nΞενοδοχείο Golden Chapecó website\nΞενοδοχείο Bristol Linhares website\nHostel Domi Hostel Florianópolis website\nΔιαμέρισμα Apartamendo Da Cidinha Balneário Camboriú website\nΞενοδοχείο Kenwood Highland Loboc website\nΔιαμέρισμα Sol Y Estilo Τορρεμολίνος website\nΞενοδοχείο Damianos Mykonos Town website\nΞενοδοχείο Bliss Σιγκαπούρη website\nΞενοδοχείο Fare Ti'i Canggu website\nΞενοδοχείο 137 Pillars Residences Bangkok Μπανγκόκ website\nHostel Craftel Μπανγκόκ website\nΞενοδοχείο Grappoli Ρίμινι website\nΔιαμέρισμα Cosy Hideaway In Leafy Suburb Λονδίνο website\nΞενοδοχείο Petasos Town Μύκονος website\nΞενοδοχείο Prince Βουδαπέστη website


La Roche Posay Hydraphase HA Intense Eyes Κρέμα Ματιών με Υαλουρονικό Οξύ 15ml - It's Care Time - Online Pharmacy\nΑΡΧΙΚΗ > La Roche Posay Marathon>La Roche Posay Hydraphase HA Intense Eyes Κρέμα Ματιών με Υαλουρονικό Οξύ 15ml\nKερδίζετε 14 πόντους Aγοράστε το με 1366 πόντους\nΣύνθεση εμπλουτισμένη με κλάσματα Υαλουρονικού Οξέος: Προσφέρει εντατική ενυδάτωση μεγάλης διάρκειας Λειαίνει τις γραμμές αφυδάτωσης γύρω από τα μάτια Περιέχει καφεΐνη που αποσυμφορεί τα πρησμένα βλέφαρα Ιδιότητες Κατάλληλο για τις λεπτές γραμμές αφυδάτωσης, τα πρησμένα βλέφαρα, τους μαύρους κύκλους. Εντατική ενυδάτωση μεγάλης διάρκειας χάρη στα κλάσματα Υαλουρονικού Οξέος. Αποσυμφορητική δράση χάρη στην Καφεΐνη και το Ιαματικό Νερό της La Roche-Posay. Οφέλη -24ωρη ενυδάτωση -Ενυδάτωση που διαρκεί στην περιοχή των ματιών -Οι λεπτές γραμμές λειαίνονται, τα πρησμένα βλέφαρα και τα σημάδια κούρασης μειώνονται. Συμβουλές Εφαρμογής 1. Εφαρμόστε μια μικρή ποσότητα κρέμας με απαλές, ταμποναριστές κινήσεις στην περιοχή γύρω από τα μάτια. 2. Κάνετε απαλό μασάζ και επαναλάβετε μέχρι η επιδερμίδα να απορροφήσει πλήρως την κρέμα. 3. Για την αποσυμφόρηση των πρησμένων βλεφάρων, συνεχίστε το μασάζ στο κάτω βλέφαρο, ξεκινώντας από την εσωτερική γωνία και συνεχίζοντας προς τα έξω. Ολοκληρώστε πιέζοντας ελαφρά τους κροτάφους. 4. Για τη μείωση των λεπτών γραμμών, κάνετε ελαφριές ταμποναριστές κινήσεις γύρω από τα μάτια.\nLa Roche Posay Anthelios Ultra Hydrating Cream Anti-Eye Stinging Αντηλιακή Ενυδατική...


Χυμός καρότου: Τα οφέλη του για την επιδερμίδα, τα μάτια, το ανοσοποιητικό - SKIATHOS VIEW\n– Τονώνει το ανοσοποιητικό: Τώρα που ξεκινά η περίοδος της γρίπης και των συχνών κρυολογημάτων, είναι σημαντικό να ενισχύσετε το ανοσοποιητικό σας για να αντιμετωπίσετε τους ιούς. Εκτός από υγιεινή διατροφή, άσκηση και καλό ύπνο, είναι σημαντικό να πίνετε χυμό καρότου, λόγω της υψηλής περιεκτικότητάς του σε βιταμίνη C, η οποία είναι απαραίτητη για την υγεία του ανοσοποιητικού. Το σώμα δεν συνθέτει βιταμίνη C, γι’ αυτό πρέπει να λαμβάνεται από τροφές και συμπληρώματα.\n– Αποφεύγετε τα ανθυγιεινά σνακ: Όταν νιώθετε πείνα ανάμεσα στα κύρια γεύματα, είναι πιθανό να ενδώσετε σε ανθυγιεινά τρόφιμα όπως τσιπς ή γλυκά. Η κατανάλωση χυμού καρότου θα ικανοποιήσει τη λιγούρα και θα σας κρατήσει χορτάτους για αρκετή ώρα λόγω των πρωτεϊνών και των φυτικών ινών που περιέχει.\n– Ρυθμίζει την αρτηριακή πίεση: Αν έχετε υψηλή αρτηριακή πίεση, η κατανάλωση χυμού καρότου μπορεί να σας βοηθήσει να την θέσετε υπό έλεγχο. Το κάλιο είναι ένα σημαντικό μέταλλο που βοηθά στην εξουδετέρωση των επιδράσεων του νατρίου και στον έλεγχο της αρτηριακής πίεσης. Ο χυμός καρότου είναι σημαντική πηγή καλίου και σας παρέχει 689 χιλιοστόγραμμα του στοιχείου ανά φλιτζάνι.


Ήττα στις λεπτομέρειες για την ΑΕΛ, 1-2 από την ΑΕΚ\nΔευτέρα 17 Οκτωβρίου 2016 21:40\nΤην ήττα με σκορ 2-1 από την ΑΕΚ γνώρισε η ΑΕΛ στην αναμέτρηση με την οποία ολοκληρώθηκε η 7η αγωνιστική της Super League.\nΗ ομάδα του Άγγελου Αναστασιάδη γνώρισε την ήττα από την Ένωση και παρέμεινε στους 5 βαθμούς, ενώ η ομάδα του Τιμούρ Κετσπάγια έφυγε με το τρίποντο από τον Κάμπο και έφτασε τους 10 βαθμούς.\nΜια ΑΕΛ η οποία αιφνιδιάστηκε από το γρήγορο γκολ του Δικεφάλου, ενώ κομβικό είναι και το δεύτερο γκολ των φιλοξενούμενων που επετεύχθη και ενώ η ΑΕΛ είχε ανέβει και είχε χάσει ευκαιρίες με Ναζλίδη και Ντοντό. Παρόλα αυτά μείωσε άμεσα και ενώ η ΑΕΚ έμεινε με 10 στην επανάληψη από το 73' δεν μπόρεσε να φτάσε έστω στην ισοπαλία και γνώρισε έτσι την ήττα με 2-1.\nΤο πρώτο ημίχρονο βρήκε την ΑΕΚ να προηγείται της ΑΕΛ με 2-1 με την Ένωση να πετυχαίνει τον απόλυτο αιφνιδιασμό νωρίς στο ματς, να κάνει και το 0-2 σε ένα σημείο που η ΑΕΛ είχε ανέβει και πίεζε με την ομάδα του Αναστασιάδη να μειώνει τρία λεπτά μετά το 0-2.\nΣτην επανάληψη ο προπονητής της ΑΕΛ έριξε στο ματς Ντέλετιτς και Ουρτάδο προκειμένου να γίνει πιο επιθετική η ομάδα δίχως όμως αποτέλεσμα μιας και η ΑΕΚ τελικώς επικράτησε στην αναμέτρηση παρότι βρέθηκε να αγωνίζεται με παίκτη λιγότερο από το 73’ λόγω της αποβολής με δεύτερη κίτρινη του Ροντρίγκο Γκάλο.\nΜια ΑΕΚ που πέτυχε, όπως είπαμε, τον απόλυτο αιφνιδιασμό καθώς μόλις στο 4’ ο Πλατέλλας με ωραίο σουτ έξω από την περιοχή έστειλε την μπάλα στα δίχτυα του Καβουσάκη για το 0-1. Στο 10’ η ΑΕΛ είχε την πρώτη της καλή στιγμή όταν σε εκτέλεση φάουλ του Αβραάμ ο Ναζλίδης πήρε την κεφαλιά, όμως ο Ανέστης με τα ακροδάκτυλα έδιωξε σε κόρνερ.\nΣτο 24’ σε νέα εκτέλεση φάουλ από πλευράς ΑΕΛ με τον Αντρέα Αβραάμ ο Ανέστης δεν έκανε καλή έξοδο όμως οι αμυνόμενοι της ΑΕΚ απομάκρυναν τον κίνδυνο, ενώ στο 28’ το διαγώνιο σουτ του Ντοντό έφυγε λίγο άουτ από το αριστερό δοκάρι του Ανέστη.\nΚαι ενώ η ΑΕΛ απειλούσε για το 1-1, η ομάδα του Τιμούρ Κετσπάγια έφτασε στο 0-2 με την συμπλήρωση του ημιώρου, όταν σε σέντρα του Ντίντακ από τα αριστερά και προσπάθεια για στρώσιμο της μπάλας από τον Αραβίδη στον Μπακασέτα, αυτή έφτασε στον Πλατέλλα που εντελώς μόνος του έκανε δυο τα τέρματα της ομάδας του.\nΗ απάντηση της ΑΕΛ ήταν άμεση και μείωσε σε 1-2 στο 33’ όταν ο Ρέντζας έκανε σέντρα ο Ντοντό έκανε την κεφαλιά-πάσα, ο Ανέστης έκανε λάθος εκτίμηση της πορείας της μπάλας και ο Ναζλίδης ήταν στο κατάλληλο σημείο για να μειώσει και να βάλει και πάλι τους «βυσσινί» στην αναμέτρηση.\nΣτο 38’ η ΑΕΚ είχε κεφαλιά του Αραβίδη που κατέληξε στο οριζόντιο δοκάρι και στο 42΄η κεφαλιά του Χριστοδουλόπουλου πέρασε λίγο άουτ από το αριστερό δοκάρι του Καβουσάκη. Η ΑΕΛ στις καθυστερήσεις είχε ευκαιρία για το 2-2 αλλά το σουτ του Αβράαμ κατέληξε πάνω από τα δοκάρια του Ανέστη.\nΔυο λεπτά μετά την έναρξη της επανάληψης η αθηναϊκή ομάδα έχασε μεγάλη ευκαιρία για το 1-3 όταν ο Μάνταλος σούταρε με τον Καβουσάκη να αποκρούει και τον Αραβίδη να παίρνει το «ριμπάουντ» όμως το σουτ του πέρασε άουτ, ενώ στο 60’ το δυνατό σουτ του Αναστασόπουλου από πλευράς ΑΕΛ έφυγε πάνω από τα δοκάρια της ΑΕΚ.\nΟ προπονητής της ΑΕΛ έριξε στο ματς Ντέλετιτς και Ουρτάδο με στόχο το 2-2, με τον Τιμούρ Κετσπάγια να βγάζει τον αρνητικό Χριστοδουλόπουλο και να περνά τον Αλμέιδα προκειμένου να έχει έναν ακόμα παίκτη για να καθαρίσει το ματς.\nΈνα λεπτό αργότερα ο Πλατέλλας είδε τον Καβουσάκη εκτός εστίας και επιχείρησε το μακρινό σουτ όμως η μπάλα κατέληξε άουτ. Στο 73’ η ΑΕΚ έμεινε με 10 παίκτες όταν ο Ροντρίγκο Γκάλο αντίκρισε δεύτερη κίτρινη για φάουλ πάνω στον Ναζλίδη. Το γεγονός αυτό έφερε την ομάδα της ΑΕΛ να αυξάνει την πίεση προς την ΑΕΚ και να απειλεί για το 2-2 δίχως όμως αποτέλεσμα.\nΗ ΑΕΛ έχασε μεγάλη ευκαιρία στο 80’ όταν ο Ουρτάδο εξαπέλυσε ένα δυνατό σουτ που έδιωξε σε κόρνερ ο Ανέστης, ένα κόρνερ που πέρασε ανεκμετάλλευτο, ενώ στο 86' ο Ντέλετιτς από τα δεξιά γύρισε την μπάλα προς τον Αντρέα Αβραάμ με τον Κύπριο να αποτυγχάνει για το 2-2.\nΔιαιτησία: Κομίνης (Καλφόγλου, Διπλάρης)\nΑΕΛ (Άγγελος Αναστασιάδης): Καβουσάκης, Φάρκας, Γιοβάνοβιτς, Γκόλιας, Κόντορ, Ρέντζας, Αναστασόπουλος (63’ Ουρτάδο), Αβράαμ, Ναζλίδης, Φατιόν (56’ Ντέλετιτς), Ντοντό.\nΑΕΚ (Τιμούρ Κετσπάγια): Ανέστης, Γκάλο, Τσιγκρίνσκι, Κολοβέτσιος, Ντίντακ, Γιόχανσον, Μάνταλος, Μπακασέτας, Πλατέλλας (69’ Λαμπρόπουλος), Χριστοδουλόπουλος (52’ Αλμέιδα), Αραβίδης (87' Μπακάκης).


Βουλευτής πήγε σε μοναστήρι και του έδωσαν τον λογαριασμό αερίου: «Κάνε ότι νομίζεις» - Alldaynews.gr\nΒουλευτής πήγε σε μοναστήρι και του έδωσαν τον λογαριασμό αερίου: «Κάνε ότι νομίζεις»\nΗ επίσκεψη ενός βουλευτή στην εκλογική του περιφέρεια δεν είχε και τόσο ευτυχή κατάληξη.\nΣε δύσκολη θέση φαίνεται πως βρίσκονται αρκετά συχνά οι κυβερνητικοί βουλευτές λόγω της ενεργειακής κρίσης και των υπέρογκων λογαριασμών ρεύματος και φυσικού αερίου. Χαρακτηριστικό παράδειγμα, είναι το περιστατικό που έφερε στην δημοσιότητα η εφημερίδα «Τα Νέα».\nΣύμφωνα με αυτό λοιπόν «Ένας βουλευτής (από τους πλέον γνωστούς στα τηλεπαράθυρα) όταν τόλμησε να πάει σε μεγάλο μοναστήρι της εκλογικής του περιφέρειας βρέθηκε προ εκπλήξεως. Με το που τελείωσε η λειτουργία ο ηγούμενος του μοναστηριού τού παρέδωσε τον λογαριασμό του φυσικού αερίου της Μονής που ήταν 10.000 ευρώ και του είπε ότι το μοναστήρι δεν μπορεί να το εξοφλήσει: “Κράτησέ το εσύ και κάνε ό,τι νομίζεις“. Και ο βουλευτής τώρα ψάχνει σπόνσορες για να συμπληρώσει το ποσό, αφού και ο δικός του λογαριασμός, στο σπίτι του και στο πολιτικό του γραφείο, “ήρθε φουσκωμένος”».\nΜάλιστα, όπως αναφέρει στη συνέχεια: «Υπάρχουν όμως και άλλοι, παλαιοί, στο κόμμα και στην πολιτική, με μεγάλη αναγνωρισιμότητα που παραπονούνται πως δεν μπορούν πλέον να πάνε σε μια ταβέρνα χωρίς να υπάρξει «στενό μαρκάρισμα» από τους ψηφοφόρους τους. Τους δείχνουν τον λογαριασμό του ρεύματος και τους λένε «κάνε κάτι». Ενας άλλος (από τη Θεσσαλία) είχε την τόλμη να πάει προχθές Παρασκευή σε λαϊκή αγορά και του την «έπεσαν», κατά το κοινώς λεγόμενο, όχι μόνο οι ψηφοφόροι του, αλλά και οι ψηφοφόροι άλλων κομμάτων, λέγοντάς του «τι θα γίνει με τους λογαριασμούς ρεύματος και φυσικού αερίου».\nΕτικέτες: ΒουλευτήςλογαριασμόςΦυσικό Αέριο\nΔήμητρα Πισπιρίγκου: ”Γελάω με τις φήμες για Σεξουαλική Παρενόχληση”


Από Σοφία Σπανού στις\t 08/05/2016 0 Σχόλια\nΤο προσφυγικό ζήτημα που ακόμη συνεχίζεται, οι εορταστικές εκδηλώσεις-διαδηλώσεις για την εργατική Πρωτομαγιά σε όλο τον κόσμο, οι πρωτοφανείς πυρκαγιές στον Καναδά – αυτές είναι οι δέκα φωτογραφίες που περιγράφουν την παγκόσμια επικαιρότητα για την εβδομάδα που μόλις πέρασε.\n1. Ειδομένη, Ελλάδα: Mετανάστες και πρόσφυγες συγκρούονται με Έλληνες αστυνομικούς κατά τη διάρκεια διαδήλωσης κοντά στον αυτοσχέδιο προσφυγικό καταυλισμό της Ειδομένης. Οι μετανάστες και οι πρόσφυγες διαμαρτύρονται για τις κακές συνθήκες που επικρατούν στον καταυλισμό και για τα κλειστά σύνορα. Φωτογραφία: Gregorio Borgia/Associated Press\n2. Alberta, Καναδάς: Ένας αστυνομικός διακρίνεται να επιθεωρεί καμένα σπίτια στο Fort McMurray. Η καναδική επαρχία της Αλμπέρτα έχει κηρύξει κατάσταση έκτακτης ανάγκης μετά από μια πολύ μεγάλης έκτασης πυρκαγιά που έκαψε πολλά σπίτια και ανάγκασε στην εκκένωση ολόκληρης της πόλης. Περισσότεροι από 80.000 κάτοικοι διατάχθηκε να εγκαταλείψουν τα σπίτια τους καθώς οι ισχυροί άνεμοι μετέτρεψαν την ελεγχόμενη σε μεγάλο βαθμό φωτιά σε μια ‘πραγματική κόλαση’ όπως χαρακτηριστικά περιέγραψε ο επικεφαλής της επιχείρησης πυρόσβεσης. Φωτογραφία: RCMP/AFP/Getty Images\n3. Seattle, ΗΠΑ: Αστυνομικοί συλλαμβάνουν διαδηλωτή κατά τη διάρκεια αντι-καπιταλιστικών διαδηλώσεων, με αφορμή των εορτασμό της εργατικής Πρωτομαγιάς, στο Seattle. Φωτογραφία: REUTERS\n4. Indianapolis, ΗΠΑ: Ο υποψήφιος των Ρεπουμπλικάνων Ted Cruz κατεβαίνει από τη σκηνή, εγκαταλείποντας τη διεκδίκηση του χρίσματος του Ρεπουμπλικανικού κόμματος για την προεδρία, αφήνοντας ως μοναδικό υποψήφιο πλέον τον Donald Tramp. Φωτογραφία: Darron Cummings/Associated Press\n5. Edinburgh, Σκωτία: Η αρχηγός του κόμματος των Συντηρητικών Ruth Davidson (δεξιά) προσέρχεται στην κάλπη με τη σύντροφό της, Jen Wilson, για να ψηφίσει στις βουλευτικές εκλογές που διεξήχθησαν την Παρασκευή 6 Μαΐου στη Σκωτία. Το Εθνικό Κόμμα της Σκωτίας SNP (Scottish National Party) της Nicola Sturgeon εξασφάλισε άνετη νίκη στη Βουλή των 129 εδρών, αν και δεν έχει ξεκαθαρίσει ακόμα εάν θα έχει την αυτοδυναμία. Φωτογραφία: Andrew Milligan/PA\n6. Leicester, Ηνωμένο Βασίλειο: Οπαδοί της ποδοσφαιρικής ομάδας Leicester πανηγυρίζουν την ιστορική νίκη της ομάδας τους. Η Leicester είναι πρωταθλήτρια Αγγλίας για πρώτη φορά στα 132 χρόνια ζωής του συλλόγου. Φωτογραφία: Εddie Keogh/REUTERS\n7. Ηavana, Κούβα: Το Αμερικανικό κρουαζιερόπλοιο ‘Adonia’ φτάνει στον κόλπο της Αβάνας, είναι το πρώτο κρουαζιερόπλοιο που ταξιδεύει ανάμεσα στις Ηνωμένες Πολιτείες και στην Κούβα μετά την επανάσταση της Κούβας το 1959. Φωτογραφία: Alexandre Meneghini/REUTERS\n8. Seoul, Νότια Κορέα: Ένα μικρό αγόρι, το βουδιστικό όνομα του οποίου είναι Won Hyu, πιάνει το φρεσκοξυρισμένο κεφαλάκι του κατά τη διάρκεια μιας τελετής εορτασμού της επετείου των 2,560ων γενεθλίων του Βούδα στο μοναστήρι Jogye της Σεούλ. Ο Won Hyu είναι ένα από τα δέκα παιδιά που θα μείνουν δύο εβδομάδες στη μονή για να βιώσουν από κοντά τη ζωή ενός βουδιστή μοναχού. Φωτογραφία: Lee Jin-man/Associated Press\n9. Monterey Μεξικό: Ένα μέλος του φαν-κλαμπ του Star Wars, ντυμένος ως στρατιώτης της Αυτοκρατορίας, μιλάει με ένα κοριτσάκι έξω από τα ‘Επείγοντα περιστατικά’ νοσοκομείου στο Monterey του Μεξικού, στις 4 Μαΐου, παγκόσμια ημέρα Star Wars. Φωτογραφία: REUTERS\n10. Sichuan, Κίνα: Το γιγαντιαίο πάντα Aibang με το μικρό της (τα πάντα γεννιούνται με ελάχιστες τρίχες και χωρίς τα χαρακτηριστικά ασπρόμαυρα σχέδια των ενήλικων), το πρώτο για φέτος που γεννήθηκε στο Ερευνητικό Κέντρο για τα Γιγαντιαία Πάντα, Chengdu. Φωτογραφία: Rex/Shutterstock


Ozzy και Zakk Wylde ξανά μαζί – Τι συμβαίνει με Gus G.\nΔιαβάστε τις εκατέρωθεν δηλώσεις\n29/04/2017 @ 01:04\nΓια πρώτη φορά σε μια δεκαετία, ο Ozzy Osbourne και ο Zakk Wylde είναι και πάλι μαζί!\nΓνωστοί ως ένα από τα πλέον «θανατηφόρα» δίδυμα τραγουδιστή-κιθαρίστα, θα βρεθούν ξανά μαζί στον δρόμο για μια σειρά headlining εμφανίσεων του Ozzy επί αμερικανικού εδάφους, αυτό το καλοκαίρι, αρχής γενομένης από τις 14 Ιουλίου.\nΠαρ’ ότι έχουν ανέβει μαζί στην σκηνή ανά τα χρόνια, αυτές οι εμφανίσεις αποτελούν και την πρώτη συνεργασία τους για μια περιοδεία από το 2006. Επίσης, οι κοινές τους συναυλίες πρόκειται να είναι και η πρώτη σόλο περιοδεία του Ozzy στις ΗΠΑ για χρόνια, πλην της μίας και μοναδικής συμμετοχής των Ozzy & Friends στο Voodoo Music + Arts Experience της Νέας Ορλεάνης τον Οκτώβρη του 2015.\nΕκτός της επανασύνδεσής του με την κιθάρα του Zakk Wylde, ο Ozzy θα ενώσει τις δυνάμεις τους με τους επί μακρά σειρά ετών συνεργάτες του Rob "Blasko" Nicholson (μπάσο), Tommy Clufetos (ντραμς) και Adam Wakeman (πλήκτρα).\n«Είμαι τόσο χαρούμενος που θα ξαναβρεθώ στον δρόμο με τον Zakk, τον Blasko, τον Tommy και τον Adam», δηλώνει ο Osbourne. «Αυτό ξέρω να κάνω. Εδώ ανήκω, στον δρόμο.»\n«Πραγματικά ανυπομονώ», προσθέτει και ο Wylde.\nΤί γίνεται όμως με την συμμετοχή του Gus G. στην μπάντα; Ο ίδιος ο κιθαρίστας ανήρτησε τα εξής:\n«Ήταν τιμή και προνόμιο να παίζω στο πλευρό σου από το 2009. Τίποτα παρά υπέροχες μέρες και μια εμπειρία ζωής.\nΠρος Ozzy & Sharon – ευχαριστώ για όλα, σας αγαπώ!\nΠρος Blasko, Adam & Tommy – ευχαρίστησή μου να ροκάρω μαζί σας!\nΩς fan, είναι υπέροχο να βλέπω τον Ozzy και τον Zakk ξανά μαζί. Έχει περάσει πολύς καιρός.\nΤελευταίο αλλά όχι λιγότερο σημαντικό – ένα ευχαριστώ σε όλους τους fan που μου έδειξαν αγάπη και υποστήριξη όλα αυτά τα χρόνια, τα λέμε εκεί έξω σύντομα!\n«Ο Zakk Wylde δεν θα συμμετάσχει σε πιθανή επανασύνδεση των Pantera»\nΗ πρόταση της χήρας του Dimebag Darell φαίνεται να πέφτει στο κενό\nΔείτε τον Gus G και τις γάτες του σε εκπομπή της ΕΡΤ\nΜία διαφορετική πλευρά του κιθαρίστα και ηγέτη των Firewind\nJeff Pilson: «Οι κριτικοί δεν εκτίμησαν ποτέ τους Foreigner»\nO μπασίστας του συγκροτήματος εξηγεί γιατί δεν έχουν εισαχθεί στο Rock And Roll Hall Of Fame\nΟδηγός για τη δισκογραφία των Βάρδων της metal μουσικής\nΑπό τον Κώστα Πολύζο, 18/11/2014


Εκλογή νέου διοικητικού συμβουλίου στο Εργατικό Κέντρο Νάουσας - Εφημερίδα ΛΑΟΣ Ημαθίας\nΕκλογή νέου διοικητικού συμβουλίου στο Εργατικό Κέντρο Νάουσας\n02 Ιαν 2014 11:35\nΤο Διοικητικό Συμβούλιο του Εργατικού Κέντρου Νάουσας συνεδρίασε και αποφάσισε να καλέσει Γενική Συνέλευση των αντιπροσώπων την Κυριακή 19 Ιανουαρίου 2014, ώρα:10.00πμ στην αίθουσα του Εργατικού Κέντρου Νάουσας με θέματα:\nΔιοικητικός και οικονομικός απολογισμός 2013\nΠροϋπολογισμός και πρόγραμμα δράσης 2014\nΕκλογή νέου Διοικητικού Συμβουλίου, Ελεγκτικής Επιτροπής και Αντιπροσώπων ΓΣΕΕ\nΥποψηφιότητες θα γίνονται δεκτές από τη διοίκηση μέχρι την Τρίτη, 14/1/2014 και ώρα 9.30 π.μ. στο Εργατικό Κέντρο.\nΠαραιτήσεις θα γίνονται δεκτές από τη διοίκηση μέχρι τη Δευτέρα, 13/1/2014 και ώρα 9.30 π.μ. στο Εργατικό Κέντρο.\nΟι Εκλογές για την ανάδειξη ΔΣ, Ελεγκτικής Επιτροπή και Αντιπροσώπων θα πραγματοποιηθούν από τις 13.00μμ έως τις 15.00μμ.\nΝα έχετε μαζί σας την αστυνομική ταυτότητα και βιβλιάριο ασθενείας


Και διηγώντας τα να κλαις (φ.405) | Δρόμος της Αριστεράς\nΑρχική πολιτική παραπολιτική Και διηγώντας τα να κλαις (φ.405)\nΆγιε μου Σώστη, σώσε με!\nΦέρανε τον Σταμάτη Kριμιζή από τη NASA, για να διευθύνει τον Ελληνικό Διαστημικό Οργανισμό, αλλά δεν «άκουγε»! Τους τα είπε χωρίς υπεκφυγές, ότι είναι άσχετοι, ότι δεν υπάρχει αξιοκρατία κι ότι, σαν κερασάκι, εάν ψάχνεις τι τρέχει, follow the money! Κι αυτοί, απτόητοι, killers γαρ, Παπάς και Σια, βάλανε έναν ανεκδιήγητο στη θέση του που στο προσωπικό του blog εκθειάζει τον Άγιο Πορφύριο τον Καυσοκαλυβίτη για τα «πολλαπλά θαύματα» που είχε κάνει και που «έβλεπε ολόκληρο το Σύμπαν πιο μακριά κι απ’ το πιο προηγμένο αστρονομικό τηλεσκόπιο». Αυτός, λένε, θα μας πάει πιο γρήγορα στο διάστημα με το σκάφος που του άφησε ο Άγιος Πορφύριος!\nΤο τσίρκο του Τσίπρα\nΑκόμα και ανέκδοτο να είναι, δείχνει την ποιότητα του ΣΥΡΙΖΑ. Όλοι χωράνε στον τορβά. Οι έννοιες αριστεροί, δεξιοί, διαπλεκόμενοι, δικοί μας, λαμόγια, όλα ένα χαρμάνι, φύρδην μίγδην. Σημασία έχει να ανακατεύουμε την τράπουλα, να κερδίζουμε χρόνο, να ξεπουλάμε τη χώρα, να στραγγίζουμε τον κοσμάκη, να κάνουμε κολεγιές, να διατηρηθούμε σε πόστα όσο γίνεται περισσότερο. Γι’ αυτό καθόλου δεν αποκλείεται να είναι αλήθεια ότι από το team του Μαρινάκη και τη θέση του δημοτικού σύμβουλου στον Πειραιά, οι Συριζαίοι φλερτάρουν τον γιο του Κόκκαλη για να τον κάνουν ευρωβουλευτή, όπως ψιθυρίζεται στο λιμάνι. Όλα θα τα δούμε στο τσίρκο του Τσίπρα, ΟΛΑ!\nΔιόδια και στο Σύνταγμα\nΜπορεί το κομμάτι της Εθνικής μέχρι την Κηφισιά να έχει κατασκευαστεί πριν από μερικές δεκαετίες, αλλά οι πολίτες θα το πληρώνουνε τώρα σαν καινούργιο, με τα διόδια που θα βάλει ο ΣΥΡΙΖΑ, που θα καταργούσε τα διόδια! Μετά, τα επόμενα θα μπούνε στην Αγίας Γλυκερίας στο Γαλάτσι κοντά στο σπίτι του Τσίπρα, στη Λ. Αλεξάνδρας μπαίνοντας για τα Εξάρχεια στο δρόμο που είναι το σπίτι του Φλαμπουράρη, στον Κολωνό εκεί που ήταν το αναψυκτήριο του Μπουρνέλη, στου Μακρυγιάννη πίσω από το Μουσείο της Ακρόπολης και στο Α΄ Νεκροταφείο για να μην έχουν παράπονο κι οι αποθαμένοι!\nΘα πεθάνετε που θα πεθάνετε\nΕυκαιρία βρήκανε, σου λέει και πόλεμος να μην γίνει, ας δώσουμε μερικά δισ. για φρεγάτες στους Γάλλους και για αεροπλάνα στους Αμερικάνους, να τους έχουμε πόρτα για το χειμώνα. Όταν θα αρχίσουν να μας κυνηγάνε οι δικοί μας, να έχουμε κάπου να βρούμε θαλπωρή. Κι όσο δεν μας πετροβολάνε οι Έλληνες, θα τους στραγγίζουμε και θα τα χώνουμε στους υψηλούς μας προστάτες που θέλουν κι αυτοί το κατιτίς τους. Εξάλλου, σκέφτεται ο Συριζαίος, θα πεθάνουν που θα πεθάνουν οι συνταξιούχοι και οι μικρομεσαίοι από τις αφαιμάξεις, ας πάνε τουλάχιστον τα λεφτά τους στους συμμάχους μας. Σωστός!


Αποστολέας Θέμα: Υλοποίηση στόχων (Αναγνώστηκε 16403 φορές)\n« στις: Μάρτιος 11, 2007, 21:56:10 »\nΤι μυστικιστική τεχνική χρησιμοποιείτε για την υλοποίηση στόχων? Σε ποιες καταστάσεις έχετε περισσότερη επιτυχία?\nΕδώ και πολύ καιρό πειραματίζομαι. Έχω κάποιες επιτυχίες. Συγκεντρώνω σημειώσεις τις οποίες θα βάλω σε κάποιο άρθρο στο forum. Ίσως εμπλουτισμένο από πληροφορίες που θα δώσετε εδώ.\n« Απάντηση #1 στις: Μάρτιος 20, 2007, 13:31:19 »\nΑς γράψω για μία προσωπική εμπειρία, σχετική με υλοποίηση στόχου. Δεν ξεκίνησε σαν τεχνική υλοποίησης, αλλά μάλλον κάτι ενεργοποίησα, διότι η επιτυχία ήταν παραπάνω από εντυπωσιακή. Συγχωρήστε με αν φύγω από το θέμα.\nΝοέμβριος-Δεκέμβριος του 1998. Δουλεύω υπάλληλος (μηχανογράφος) σε μία βιομηχανία. Ο μισθός μου είναι 250.000 δρχ/μήνα. Σιχαίνομαι το συγκεκριμένο περιβάλλον εργασίας. Αισθάνομαι ότι η ζωή και η καριέρα μου δεν οδηγούνε πουθενά.\nΠροσπαθώ να βρω εναλλακτικές πηγές εισοδήματος. Ασχολούμαι με διαμεσολάβηση σε εξαγωγές ελληνικών τυποποιημένων τροφίμων, αλλά δεν έχω καμία επιτυχία.\nΕδώ και καιρό όμως ασχολούμαι με το χρηματιστήριο, έχω καμιά 10αριά πελάτες και εξασφαλίζω ένα μικρό εισόδημα (20.000-40.000 δρχ/μήνα) από προμήθειες.\nΖηλεύω κάποιους γνωστούς μου που είναι διευθυντές σε αντιπροσωπίες. Όλη την ημέρα γυρνάνε με το κουστούμι τους, βλέπουν πελάτες και κλείνουν συμφωνίες. Δείχνουν άνετοι, γελαστοί, κοινωνικοί και βγάζουν πολύ περισσότερα από εμένα.\nΚάθομαι και γράφω σε ένα χαρτί, ποια θα ήταν κατά τη γνώμη μου η ιδανική δουλειά. Αυτό που θα με γέμιζε ευχαρίστηση. Γράφω περίπου αυτά:\n1) Να βγάζω πάνω από 1.000.000 δρχ. το μήνα.\n2) Να μην έχω αφεντικό πάνω από το κεφάλι μου.\n3) Να μην ξυπνάω νωρίς το πρωί.\n4) Να έχω ελεύθερο ωράριο, να κανονίζω εγώ το πρόγραμμά μου.\n6) Να γνωρίζω κόσμο.\nΤο δείχνω μόνο σε ένα φίλο μου, ο οποίος γελάει ειρωνικά. Το βάζω στο συρτάρι και το ξεχνάω.\nΤον Ιανουάριο 1999 ο προϊστάμενος μου παραιτείται (είχε μισθό 450.000 δεχ/μήνα). Ουσιαστικά παίρνω τη θέση του. Είναι μία χρυσή ευκαιρία για εμένα. Δουλεύω σαν το σκυλί, αναλαμβάνω όλες τις ευθύνες της μηχανογράφησης με σκοπό μία γερή αύξηση.\nΤο Πάσχα του 1999 είναι φανερό ότι τα αφεντικά δεν έχουν σκοπό να μου δώσουν πάνω από 300.000 δρχ/μήνα, το οποίο θεωρώ απαράδεκτο.\nΗ δουλειά με το χρηματιστήριο πάει καλά. Βγάζω περίπου 250.000 δρχ /μήνα από προμήθειες.\nΣτο μεταξύ έχω προσθέσει ακόμα μία κερδοφόρα δραστηριότητα. Έχω μελετήσει βιβλία και παίζω τακτικά Μπλάκ-Τζακ στο καζίνο. Πηγαίνω μέχρι και 5 φορές την εβδομάδα, το βλέπω σαν δουλειά και όχι σαν διασκέδαση. Την άνοιξη του 1999 κερδίζω περίπου 750.000 δρχ. από το καζίνο. Γνωρίζομαι με τους «επαγγελματίες παίχτες», μαθαίνω από αυτούς. Μου λένε όμως το εξής: Το σύστημα που εφαρμόζω είναι σωστό και πετυχημένο. Βασίζεται στα μαθηματικά. Όμως τα ποσά που θα έπρεπε να κερδίζω είναι 5.000, το πολύ 10.000 δρχ την ημέρα, αν παίζω τουλάχιστον 5 ώρες. Εγώ όμως μπορεί σε 1-2 ώρες να κερδίζω μέχρι και 100.000. Αυτό δεν εξηγείται από το σύστημα, άρα με ευνοεί πολύ η «τύχη».\nΤο Μάιο του 1999 το εισόδημά μου φτάνει τις 800.000 δρχ/μήνα από τις διάφορες πηγές. Οι στενοί φίλοι με φωνάζουν (συγχωρήστε την έκφρασή μου): «ο άνθρωπος που χέζει χρήματα».\nΑπό εκείνη την εποχή (Άνοιξη του 1999) θυμάμαι έντονα δύο περιστατικά.\n1) Μία ημέρα με παίρνει τηλέφωνο ένας συνάδελφος. Με παρακαλάει να του δανείσω 50.000 δρχ και θα μου τα επιστρέψει μόλις πληρωθούμε. Κοιτάζω το κομοδίνο δίπλα μου. Είχα αφημένα κάπου 450.000 δρχ. Δεν έχω προλάβει να κάνω κατάθεση στην τράπεζα. Του λέω: «Έλα να σου δώσω 100.000 δρχ και όποτε έχεις μου τα επιστρέφεις». Τόσο μεγάλο ήταν το αίσθημα της αφθονίας που ένιωθα.\n2) Οδηγώ σε ένα πολυσύχναστο δρόμο. Με την άκρη του ματιού μου βλέπω σε μία γωνία μία γυναίκα σε αναπηρικό καροτσάκι. Μοιάζει να ζητιανεύει. Πρώτη φορά την βλέπω. Κάνω το γύρω του τετραγώνου, παρκάρω δίπλα της. Βγαίνω, την πλησιάζω. Τα χέρια της είναι διπλωμένα και παραμορφωμένα, μάλλον από τη γέννησή της. Βγάζω και τις δίνω ένα χιλιάρικο. Μου λέει «Ευχαριστώ». Ακόμα θυμάμαι το χαμόγελό της. Νιώθω ένοχος. Τι «ευχαριστώ»? Εγώ έχω την υγεία μου και όλες τις δυνατότητες. Το βράδυ πήγα πάλι καζίνο. Κέρδισα 175.000 δρχ. Ίσως τα περισσότερα που κέρδισα σε μία βραδιά.\nΑγανακτισμένος από τα αφεντικά μου παραιτούμαι από τη δουλειά το Μάιο 1999. Δεν ήταν εύκολη απόφαση. Τα κέρδη όμως από το καζίνο και τη δουλειά στο χρηματιστήριο μου έδειχναν ότι υπήρχαν τεράστιες δυνατότητες έξω από τα συμβατικά όρια της εργασίας.\nΑπό τότε όμως ποτέ δε μπόρεσα να κερδίσω ξανά στο καζίνο. Ξόδευα 4-5 ώρες και κέρδιζα ή έχανα 5.000-10.000 δρχ. Ψίχουλα, δεν άξιζε τον κόπο. Το παράτησα. Αργότερα πίστεψα ότι αυτό δεν ήταν τυχαίο. Η ίδια δύναμη που μου έδειξε ότι υπάρχουν δυνατότητες έξω από τη συμβατική υπαλληλική δουλειά, η ίδια δύναμη με σπρώχνει να ασχοληθώ με κάτι πιο δημιουργηκό και να αφήσω το καζίνο. Αφοσιώνομαι λοιπόν 100% στο χρηματιστήριο.\nΙούνιο 1999 παίρνω το πρώτο σεμινάριο Σίλβα. Αρχίζω και πειραματίζομαι με οραματισμούς.\nΤο καλοκαίρι του 1999 είναι ένα όνειρο. Είμαι αφεντικό του εαυτού μου. Ξυπνάω και εργάζομαι όποτε θέλω. Γνωρίζω πολύ καινούριο κόσμο. Πάω ένα μήνα διακοπές και γυρνάω με ένα κινητό στο χέρι δίνοντας εντολές. Ο κόσμος με ακούει και με σταματάει στο δρόμο. Ζητάει τη συμβουλή μου, μερικοί γίνοντε και πελάτες. Τον Αύγουστο του 1999 κερδίζω από προμήθειες πάνω από 1.000.000 δρχ.\nΣκέφτομαι, τι άλλο στόχο να βάλω? Κάνω ένα διαλογισμό σύμφωνα με τη μέθοδο Σίλβα. Το εισόδημά μου να φτάσει τα 5.000.000 δρχ/μήνα. Τον επόμενο μήνα Σεπτέμβριο, τα έσοδα από προμήθειες και άλλες αμοιβές φτάνει τα 6.500.000 δρχ. Παρά το κραχ του Σεπτεμβρίου 1999, τον Οκτώβριο 1999 συνεχίζω και βγάζω κάπου 4.500.000 δρχ. Το Δεκέμβριο 1999 γίνομαι διευθυντής σε υποκατάστημα χρηματιστηριακής εταιρίας.\nΚάπου εδώ βρίσκω το χαρτί που είχα γράψει στα τέλη του 1998. ΟΛΕΣ οι καταγραμμένες επιθυμίες έχουν πραγματοποιηθεί στο έπακρο.\nΞέρετε τι σημαίνει ΑΛΑΖΟΝΕΙΑ? Την εποχή εκείνη (εγώ και οι περισσότεροι συνάδελφοί μου) πιστεύαμε ότι όταν ο θεός θέλει να κάνει κάτι, πρώτα μας ρωτάει και μόνο αν είμαστε σύμφωνοι προχωράει. Απορούσα γιατί κάποιοι ακόμα να δουλεύουνε για 200.000-300.000 δρχ μισθό. Τους λυπόμουνα, τους θεωρούσα κορόιδα.\nΟι γονείς μου ήταν συνταξιούχοι εκπαιδευτικοί. Μια ζωή δημόσιοι υπάλληλοι, συντηρητικοί. Δεν άργησα να μαλώσω με τον πατέρα μου, ο οποίος δε συμφωνούσε με τις ριψοκίνδυνες ιδέες μου. Το χειμώνα του 2000 του λέω: «Εγώ θέλω να κάνω κάτι σημαντικό στη ζωή μου, δε θέλω να καταλήξω σαν εσένα, αποτυχημένος».\nΗ πτώση του χρηματιστηρίου τσάκισε τους περισσότερους στο επάγγελμα. Τον Ιούνιο του 2001 είχα χτυπήσει πάτο. Τα έσοδά μου εκείνο το μήνα ήταν μόλις 75.000 δρχ. Το χρέος μου ήταν περίπου 5.000.000 δρχ. Θυμάμαι ότι έδινα όλα τα χρήματά μου να ξεχρεώσω πιστωτικές κάρτες και κρατούσα 1.000-1.500 δρχ για το φαγητό της εβδομάδας. Με πολύ προσπάθεια κατάφερα και ξεχρέωσα.\nΜετά από 1 χρόνο οι προσευχές του πατέρα μου εισακούστηκαν. Απρόσμενα διορίστηκα κι εγώ εκπαιδευτικός στο δημόσιο. Χμ, κατέληξα στο επάγγελμα για το οποίο χλεύασα τον πατέρα μου.\nΤον Ιανουάριο του 2004, μετά από 4 χρόνια, βρήκα το κουράγιο και ζήτησα συγνώμη από τον πατέρα μου.\n« Τελευταία τροποποίηση: Μάρτιος 22, 2007, 16:21:12 από Κανένας »\n« Απάντηση #2 στις: Μάρτιος 21, 2007, 13:40:25 »\nΑγαπητέ Fr. Kανένα,\nόπως πάντα μας συγκλονίζεις με το θάρρος σου να καταθέτεις προσωπικές εμπειρίες....\nΤο παράδειγμα που κατέθεσες πιστεύω ότι είναι πολύτιμο για όλους μας.\nΛέγεται "beginner's luck", η τύχη του πρωτάρη. Όπως όταν κάποιος παίζει στο καζίνο για πρώτη φορά και κερδίζει, αλλά αν συνεχίσει να εμπιστεύεται αυτήν την πρώτη του τύχη, και τον καταβάλει η αλαζονεία, τότε σίγουρα έρχεται η πτώση.\nΘυμάμαι και εγώ όταν ξεκίνησα με τον εσωτερισμό, για να μπορέσω να ελευθερωθώ από την οικονομική και συναισθηματική σκλαβιά μου.\nΔοκίμαζα διάφορους διαλογισμούς και οραματισμούς, και η επιτυχία τους μου αποδείκνυε πως η δύναμη του νου και της θέλησης δουλεύει...\nΑποδείκνυα πως είμαστε Δημιουργοί και μπορούμε να αλλάξουμε την ζωή μας...\nΌμως ήθελα και γρήγορα και εύκολα να κατακτήσω την δύναμη και την γνώση... και εκεί την πάτησα...\nΑφού γλίτωσα... κατανόησα ότι η εξέλιξη και η ψυχική δύναμη είναι μία αργή και συσσωρευτική διαδικασία εμπειριών και κατανοήσεων... που χτίζεται σταδιακά και όντως ναι, οδηγεί στην Επιτυχία και στην Ευημερία... εφόσον περάσουμε τις δοκιμασίες.\n« Τελευταία τροποποίηση: Μάρτιος 21, 2007, 14:46:45 από Rose_777 »\n« Απάντηση #3 στις: Μάρτιος 21, 2007, 16:37:29 »\nΧμμμ πολύ "δυνατό" το κείμενο που μας παρέθεσες φίλε Κανένας. Φαίνεται ότι τελικά σαν τον φοίνικα ξαναγεννήθηκες από τις... στάχτες σου\nΠάντως αυτή η εμπειρία που είχες, ίσως θέλει να μας διδάξει όλους κάτι. Όσο ασχολούμαστε με τα "στεγνά" επίγεια, άρα με τα πεπερασμένα και προσωρινά, χάνουμε χρόνο κι ενέργεια από το να ασχολούμαστε με τα αιώνια και ατέρμονα, που είναι η πνευματική μας εξέλιξη, αυτή η διαρκής διαδικασία (αγώνας αντοχής θα έλεγα) του να μπορέσουμε να "μεταστοιχειωθούμε" σε κάτι σαφέστατα ανώτερο.\nΠιστεύω πως η επίγεια ζωή μας είναι ένα στάδιο προς αυτή την πορεία. Ίσως τελικά, το να επιδιώκουμε να έχουμε ένα εισόδημα 3.000 ή 5.000 ευρώ τον μήνα, να μας δεσμεύσει πολύ χρόνο και πολλή σκέψη για κάτι που ίσως τελικά δεν τελεσφορήσει. Αν όμως κινηθούμε σε λογικά πλαίσια, τότε θα έχουμε ένα αξιοπρεπές εισόδημα αλλά και χρόνο για να ασχοληθούμε με τις πνευματικές μας ανάγκες (εφόσον έχουμε τέτοιες). Αν θέλεις, είναι και μια εξάσκηση στην εγκράτεια, καθώς ορίζεις στο εισόδημά σου ένα "ταβάνι" εισοδημάτων, όχι όμως χωρίς ανταμοιβή, καθώς εκεί που σταματάς να ασχολείσαι με το πόσα κερδίζεις από υλικής πλευράς, θα ξεκινήσεις να ασχολείσαι με το πόσα κερδίζεις από πνευματικής πλευράς\nΦυσικά, η οικονομική επιφάνεια έχει ποικίλλες "υλοποιήσεις" στον καθένα μας, καθώς το που εστιάζω εγώ το πέραν του δέοντος στα εισοδήματα είναι σαφώς πολύ διαφορετικό από το που το τοποθετούν οι υπόλοιποι. Όμως πιστεύω πως η ολοκλήρωση επέρχεται μόνον όταν συνδυάζουμε την αξιοπρεπή υλική ζωή (βιοπορισμός) με μία συνάμα αξιοπρεπή πνευματική ζωή.\nΆλλωστε, όταν (επιτέλους) θα απαλλαγούμε από τη σάρκινη φυλακή μας, αυτό που θα χρειαστεί να πάρουμε μαζί μας δεν θα είναι οι καταθέσεις μας στην τράπεζα αλλά οι καταθέσεις μας στην πνευματικότητα και τη Γνώση\n« Απάντηση #4 στις: Μάρτιος 21, 2007, 17:40:32 »\nΠαράθεση από: Rose_777 στις Μάρτιος 21, 2007, 13:40:25\nΣτο καζίνο δεν ήμουνα πρωτάρης. Πήγαινα από το 1998, 2-5 φορές το μήνα. Έπαιζα κάπως συντηρητικά και γενικά έχανα. Την άνοιξη του 1999 όμως κάθισα και μελέτησα το παιγνίδι. Αποτέλεσμα ήταν να κερδίζω συστηματικά. Αλλά και πάλι, κάτι άλλο συνέβαινε, διότι κέρδιζα πολύ περισσότερο από ότι προβλεπότανε μαθηματικά.\nΑπό ότι βλέπω, οι περισσότεροι ξεκίνησαν να ασχοληθούν με τον εσωτερισμό για να αποκτήσουν χρήματα και δύναμη.\n« Απάντηση #5 στις: Μάρτιος 21, 2007, 17:46:59 »\nΠαράθεση από: Κανένας στις Μάρτιος 21, 2007, 17:40:32\nΓιατί πιστεύεις κάτι τέτοιο; Πως προκύπτει το οι περισσότεροι;\n« Απάντηση #6 στις: Μάρτιος 21, 2007, 17:53:43 »\nΠαράθεση από: Chastity στις Μάρτιος 21, 2007, 17:46:59\nΜιλάω από εμπειρία. Έχω πολλούς γνωστούς που ασχολούνται με εσωτερισμό. Όταν ξεκίνησαν, ένα από τα μεγαλύτερα κίνητρα ήταν η εύκολη απόκτηση υλικών αγαθών. Έτσι όπως ξεκίνησα κι εγώ.\nΊσως βέβαια να ευθύνεται για το συμπέρασμα μου το μικρό δείγμα του κύκλου μου. Άλλα άτομα με άλλα ενδιαφέροντα ίσως να ξεκίνησαν από περιέργεια ή άλλους λόγους.\n« Τελευταία τροποποίηση: Μάρτιος 21, 2007, 19:40:13 από Κανένας »\n« Απάντηση #7 στις: Μάρτιος 22, 2007, 12:13:43 »\nΑγαπητέ Κανένα θέλω να σ' ευχαριστήσω πρώτον γιατί έχεις το θάρρος να αποκαλύπτεσαι, πράγμα που μακάρι να το είχαμε όλοι, και δεύτερον επειδή την στιγμή που έγραφες, εγώ έπαιρνα κάποια αμυδρά προειδοποιητικά μηνύματα που μου χρειαζόταν.\nΣχετικά με την ενασχόληση με τον εσωτερισμό....το δικό μου κίνητρο δεν είχε να κάνει καθόλου με την απόκτηση υλικών αγαθών ...ουτε κατα διάνοια. Για να πω την αλήθεια είχα αρχίσει να ''διαβάζω'' πριν κατανοήσω καν, την λέξη ''εσωτερισμός''.\nΑπλώς έχω την άισθηση οτι εκεί κάπου, ήταν αυτό που έψαχνα απο πάντοτε αλλά δεν ήξερα που είναι.\nΕνα απέραντα [ για μένα] σκοτεινό γεγονός στάθηκε η αφορμή της αρχής...\nΠάντως απο το λίγο χρόνο που ασχολούμαι παρατηρώ οτι αν και η αρχική βάση παραμένει οι απαιτήσεις της ψυχής όλο και διαφοροποιούνται όσο αλλάζει η όψη των πραγμάτων μέσα μας.\nΜια ιδέα για την οποία έχω αρχίσει να βεβαιώνομαι είναι οτι αν ζητήσουμε θα λάβουμε αλλά θα πρέπει να είμαστε πολύ συγκεκριμένοι, σίγουροι και ακριβείς σχετικά με το τι θέλουμε...καθώς και πολύ φειδωλοί στις απαιτήσεις μας. Ισως είναι καλύτερα να εμπιστεύομαστε το Θείο πνεύμα και να εργαζόμαστε επάνω σε αυτά που μας δίδει......αν και οι προκλήσεις είναι πολλές .....\n« Απάντηση #8 στις: Μάρτιος 23, 2007, 15:22:45 »\nήθελα πρώτα απ' όλα να καλωσορίσω τον Fr. Αnon στην Ροδοσταυρική μας παρέα, και του ευχόμαστε να βρει ανάμεσά μας, αυτό που επιθυμεί...\nΣυνήθως τα δύο μεγάλα προβλήματα που καλείται να λύσει ή να διαχειριστεί ο άνθρωπος στην ζωή του, είναι το πρόβλημα της επιβίωσης (το οικονομικό) και η εναρμόνιση του με την μητέρα φύση καθώς και με την κοινωνία του (το συναισθηματικό)... για να μπορέσει να τείνει προς τον Ουρανό (το πνευματικό) δηλαδή στην τελείωσή του...\nΗ ευημερία και η ευτυχία είναι αποτέλεσμα κατανόησης των φυσικών ή συμπαντικών νόμων.\nΤο σύμπαν (κοσμικό) για μένα είναι ένας λογιστής που κρατάει σε ισορροπία όλες τις ενέργειες... όλα τα (+) και τα (-)\nΜπορεί ο λογαριασμός μας να είναι πιστωτικός ή χρεωστικός σε μία δεδομένη στιγμή αλλά κατά την διάρκεια της ψυχικής διαδρομής μας τείνει να μπαλανσάρει...\nΑυτό που οδηγεί κάποιον στον εσωτερισμό, είναι κατά την υποκειμενική μου άποψη, οι σφαλιάρες που τρώει και δεν γνωρίζει το γιατί... Στην ενασχόλησή του με τον εσωτερισμό προσδοκεί να του λυθούν αυτές οι απορίες, να κατανοήσει το παιχνίδι της ζωής έτσι ώστε να βγαίνει κερδισμένος αντί χαμένος, και να οδηγηθεί στην Αυτοκυριαρχία της ζωής του και στην ψυχική του γαλήνη.\n« Τελευταία τροποποίηση: Μάρτιος 26, 2007, 18:48:47 από Rose_777 »\n« Απάντηση #9 στις: Μάρτιος 23, 2007, 18:56:00 »\nΣ' ευχαριστώ πολύ για το καλωσόρισμα Sr: Rose_777\nΘέλω να μείνω λίγο με στο σημείο όπου αναφέρεις πως:\nΕγώ θα ήθελα να προσεγγίσω την ανάγκη της ενασχόλησης με τον εσωτερισμό μέσω κάποιας εσωτερικής μας "ροπής" προς αυτόν. Μπορεί στη ζωή μας να υπάρχουν και οι "σφαλιάρες" που αναφέρεις αλλά πάνω απ' όλα, η ενασχόληση με τον εσωτερισμό πιστεύω πως έρχεται να ικανοποιήσει μια "αρχετυπική" μας ανάγκη για επικοινωνία με την Πηγή. Κάθε έκφανση του εσωτερισμού πιστεύω πως αποτελεί έναν δρόμο προς την ένωσή μας με την Πηγή. Αν και αυτή η ανάγκη δεν εκδηλώνεται σε όλους το ίδιο ποσοτικά και ποιοτικά, πάραυτα, πιστεύω πως από τη στιγμή που θα γεννηθούμε, όλοι παίζουμε το ρόλο του ξενιστή στην ψυχή μας, η οποία έχει την ανάγκη να έρθει σε επαφή με τον δημιουργό της.\nΚάποιες φορές μονολογώ και σκέφτομαι πως θα ήθελα να βγώ το συντομότερο στη σύνταξη, όχι για να κάθομαι και να πίνω καφέδες αλλά για να έχω ακόμη περισσότερο χρόνο να ασχοληθώ με τα μεταφυσικά θέματα. Πάντως μου προκαλεί (θετική) έκπληξη το γεγονός πως ο Fr: Κανένας, μπόρεσε να υλοποιήσει αυτό που πιο πάνω μας περιέγραψε μέσω κάποιας συγκεκριμένης τεχνικής Θα ήθελα περισσότερες πληροφορίες πάνω σ' αυτό\n« Τελευταία τροποποίηση: Μάρτιος 23, 2007, 18:58:01 από Anon »\n« Απάντηση #10 στις: Μάρτιος 23, 2007, 21:37:34 »\nΠαράθεση από: Anon στις Μάρτιος 23, 2007, 18:56:00\nμου προκαλεί (θετική) έκπληξη το γεγονός πως ο Fr: Κανένας, μπόρεσε να υλοποιήσει αυτό που πιο πάνω μας περιέγραψε μέσω κάποιας συγκεκριμένης τεχνικής Θα ήθελα περισσότερες πληροφορίες πάνω σ' αυτό\nΌπως έγραψα στο αρχικό μήνυμα, ήθελα να μου πείτε τις δικές σας τεχνικές, για να τις συγκρίνω με τη μέθοδο που έχω καταγράψει και πειραματίζομαι. Ακόμα δεν έχω ολοκληρώσει τις σημειώσεις μου, οπότε δε θα ήθελα να επεκταθώ ακόμη.\nΠολύ πολύ περιληπτικά:\nΦτιάχνουμε μία σκεπτομορφή. Αυτή έχει 3 στοιχεία:\n1. Νοητικό. Είναι οι εικόνες που έχω συνθέσει κατά τη διάρκεια του οραματισμού.\n2. Ηλεκτρομαγνητική Ενέργεια. Αυτό το φτιάχνω με την ενέργεια από τα χέρια μου (όπως περίπου στο Reiki).\n3. Συναισθηματικό. Πχ έντονη επιθυμία για την επίτευξη του συγκεκριμένου στόχου.\nΑν η σκεπτομορφή δεν αντιτίθεται στις τάσεις του υποσυνείδητού μας, το οποίο ελέγχει τις ενέργειες, τότε έχουμε μεγάλη πιθανότητα να το υλοποιήσουμε.\nΟραματισμός πρώτος. Όταν έγραψα στο χαρτί για την ιδανική μου δουλειά, ικανοποίησα σίγουρα το Νοητικό κομμάτι. Διότι πρέπει να είναι καθορισμένα στο μυαλό, ώστε να εκφραστούνε γραπτώς. Επίσης σε κάποιο βαθμό ικανοποίησα το Συναισθηματικό (διότι είχα έντονη την επιθυμία). Για το Ηλεκτρομαγνητικό ακόμα έχω αμφιβολίες αν ικανοποιήθηκε.\nΟραματισμός δεύτερος. Αύγουστος 1999, όταν ζήτησα να βγάζω πάνω από 5.000.000 δρχ/μήνα. Έκανα το νοητικό. Και από ότι θυμάμαι έβαλα έντονη επιθυμία/συναίσθημα, οπότε μάλλον κάλυψα και το συναισθηματικό. Και πάλι για το Ηλεκτρομαγνητικό έχω αμφιβολίες αν καλύφτηκε. Διότι τότε δεν ήξερα να χειρίζομαι την ενέργεια του σώματός μου, όπως τώρα.\nΟι δύο αυτές επιτυχημένες περιπτώσεις, σε καμία περίπτωση δε σημαίνει πως μπορούσα να υλοποιήσω όλες μου τις επιθυμίες. Μη τρελαθούμε....\nΑπό τότε που έμαθα την πιο «ολοκληρωμένη» τεχνική που περιέγραψα, οι οραματισμοί μου είναι πιο αποτελεσματικοί. Ειδικά οι θεραπευτικοί.\nΠαράθεση από: Rose_777 στις Μάρτιος 23, 2007, 15:22:45\nΑυτό που οδηγεί κάποιον στον εσωτερισμό, είναι κατά την υποκειμενική μου άποψη, οι σφαλιάρες που τρώει και δεν γνωρίζει το γιατί...\nΠαλιά πειραματιζόμουνα με Οραματισμούς και νόμιζα ότι ασχολιόμουνα με τον εσωτερισμό, για να πετύχω καθαρά υλικά αποτελέσματα. Ασχολήθηκα όμως σοβαρά με τον εσωτερισμό μόνο όταν έφαγα τις σφαλιάρες της ζωής μου. Χειρότερες από της οικονομικής φύσεως σφαλιάρες που έγραψα εδώ.\n« Τελευταία τροποποίηση: Μάρτιος 23, 2007, 21:44:23 από Κανένας »\n« Απάντηση #11 στις: Μάρτιος 24, 2007, 10:15:42 »\nΣυμφωνώ με τον Anon, σε όλα στην συγκεκριμένη απάντηση εκτός αυτό περί συνταξης.....\nΑναγνωρίζω την έλλειψη χρόνου που μας πιέζει αλλά εχω την ιδέα οτι η επαφή με τα τετριμμένα της καθημερινότητας μας κρατάει και σε μια ισορροπία... εκτός του οτι μέσα απο τον συγχρωτισμό μας με τούς άλλους μαθαίνουμε και εμάς και αυτούς.\n« Απάντηση #12 στις: Μάρτιος 24, 2007, 13:21:04 »\nΣαφώς και δεν επιδιώκω μια καθ' ολοκληρίαν απόδραση από την καθημερινότητα. Αν είχα κάτι τέτοιο στο νου μου, ίσως στρεφόμουν σε κάποια μορφή μοναχισμού. Σίγουρα, ο εσωτερισμός με ενδιαφέρει πάρα πολύ, όμως σίγουρα υπάρχουν και άλλα ενδιαφέρονται στη ζωή μου. Το θέμα της "πρόωρης συνταξιοδότησης" το ανέδειξα υπό την έννοια ότι δεν είναι μόνον ο χρόνος που ξοδεύουμε στη δουλειά μας αλλά και το στρες, η ψυχική ταλαιπωρία και τα επακόλουθα αυτής στην καθημερινότητά μας.\nΩς άνθρωπος θέλω να αφιερώσω ένα σημαντικό κομμάτι του χρόνου και των ενδιαφερόντων μου στον εσωτερισμό αλλά θα επιδιώξω να βρω χρόνο και για 1-2 ουζάκια σε μια παραλία, για κινηματογράφο, για μουσική κλπ (καταλαβαίνεις τι θέλω να πω). Δεν επιδιώκω να είμαι μονόπλευρος στη ζωή μου, μιας και αναγνωρίζω όπως κι εσύ επισήμανες την αξία και χρησιμότητα της απλής καθημερινότητας. Άλλωστε το προφίλ ενός ισορροπημένου ανθρώπου εμπεριέχει τα πάντα μέσα του. Από τα πιο "πεζά" μέχρι τα πιο εσωτεριστικά.\nΕλπίζω τώρα να έγινα πιο σαφής για το τι εννοούσα\n« Απάντηση #13 στις: Μάρτιος 26, 2007, 19:01:15 »\nΠαράθεση από: Anon στις Μάρτιος 24, 2007, 13:21:04\nΆλλωστε το προφίλ ενός ισορροπημένου ανθρώπου εμπεριέχει τα πάντα μέσα του. Από τα πιο "πεζά" μέχρι τα πιο εσωτεριστικά.\nστην αρχή της καριέρας μου στο εσωτερισμό μου άρεζαν τα αστρικά ταξιδάκια, και τα μπλε συννεφάκια, καθώς και οι φαντασιακές μου επικοινωνίες με Κοσμικούς Νεράϊδους... Αφού εξέφρασα την δημιουργική μου φαντασία στο έπακρο, (γράφοντας και 2 ποιητικές συλλογές), κινδυνεύοντας να με ρουφήξει η άβυσσος... προσγειώθηκα.... πίσω στην γήινη πραγματικότητά μας, και κατανόησα την σοφία της παραπάνω φράσης σου...\n« Τελευταία τροποποίηση: Μάρτιος 26, 2007, 19:05:28 από Rose_777 »\n« Απάντηση #14 στις: Μάρτιος 26, 2007, 20:43:59 »\nΑστρικά ταξίδια; Χμμ, καθόλου άσχημο concept Ένα από τα αγαπημένα μου wannado


Young Wallander-Ο Νεαρός Βαλάντερ - Review 1ης season (Χωρίς Spoilers)\nαπό Shadow 7 Σεπτεμβρίου 2020\nαπό Shadow 7 Σεπτεμβρίου 2020 0 σχολιο 1,521 προβολές\nΠριν λίγες ημέρες έκανε πρεμιέρα στο Netflix η νέα αστυνομική – μυστηρίου σειρά με τίτλο “Young Wallander-Ο Νεαρός Βαλάντερ” και έχει καταφέρει να βρίσκετε ήδη στο Ελληνικό Top 10 Σειρών. Πρόκειται για Σουηδική παραγωγή σε αγγλική γλώσσα όμως, και prequel της πολύ επιτυχημένης σειράς στην ίδια χώρα και βασισμένη στις νουβέλες του Henning Mankell, με τίτλο “Wallander – Επιθεωρητής Βαλαντέρ“. Όπως καταλαβαίνεται από τον όρο prequel, ουσιαστικά μαθαίνουμε το παρελθόν του Wallander και πως ξεκίνησε η καριέρα του.\nΟ Wallander που τον υποδύεται ο Adam Pålsson, αρκετά νέος πια και στην ηλικία των 20 περίπου ξεκινάει την καριέρα του ως απλός αστυνομικός στο Μάλμο της Σουηδίας. Μη έχοντας πολλά λεφτά μένει σε ένα μικρό διαμέρισμα που βρίσκεται μέσα σε γκέτο μεταναστών. Για ευνόητους λόγους κανείς δεν ξέρει τι επάγγελμα κάνει καθώς το κρατάει κρυφό, αλλά όχι για πολύ.\nΣυγκεκριμένα ένα βράδυ στον εξωτερικό χώρο του συγκροτήματος, βρίσκετε δεμένος ένας νεαρός Σουηδός με χειροπέδες και ζωγραφισμένη την σουηδική σημαία στο πρόσωπό του. Όλοι οι κάτοικοι έχουν συγκεντρωθεί και μαζί τους και ο Wallander όπου αναγκάζεται να φωνάξει πως είναι αστυνομικός για να μπει μία τάξη. Ξαφνικά και πάνω στην ένταση ένας άγνωστος που στην συνέχεια εξαφανίζεται, βγάζει την ταινία από το στόμα του νεαρού αποκαλύπτοντας πως του είχαν βάλει μέσα μία χειροβομβίδα όπου και σκάει σκοτώνοντάς τον.\nΑμέσως οι έρευνες στρέφονται στους μετανάστες που ζούσαν εκεί και συγκεκριμένα σε έναν νεαρό που είχε κάποιον τσακωμό με το θύμα το προηγούμενο βράδυ. Για καλή του τύχη ο Wallander λόγω πως κατοικούσε εκεί και είχε δει πολλά, ο επικεφαλής ντετέκτιβ της υπόθεσης Hemberg που τον υποδύεται πολύ καλά ο Richard Dillane, τον παίρνει για βοηθό του.\nThe Crown: Το ταξίδι των Diana και Charles στην Ιταλία λίγο πριν το διαζύγιο, έρχεται στην 5η σεζόν!\nΟ Wallander γνωρίζει πως ο κύριος ύποπτος που έχουν είναι ένα παιδί που δεν ήταν ικανό για όλα αυτά και στην πορεία θα δει πως δεν θα μπορέσει να τα βάλει με όλους. Θα ανακαλύψει πως η δολοφονία του νεαρού κρύβει πολλά περισσότερα από ένα απλό ρατσιστικό γεγονός όπως θέλουν μερικοί να φαίνεται. Σαν πολύ νέος πολλές φορές θα ξεφύγει λόγω των συναισθημάτων του και θα υποπέσει σε λάθη που ίσως του κοστίσουν την ζωή του αλλά και την αρχή της καριέρας του.\nΌπως προαναφέραμε αν και Σουηδική παραγωγή η σειρά είναι γυρισμένη σε Αγγλική γλώσσα πράγμα που με χαροποίησε ιδιαίτερα καθώς όσες Σκανδιναβικές παραγωγές έχω παρακολουθήσει, η γλώσσα είναι κάπως κουραστική. Βέβαια από την άλλη εφόσον και η σειρά “Wallander – Επιθεωρητής Βαλαντέρ” είναι στην Σουηδική γλώσσα θα μπορούσαν και στο prequel να κρατήσουν την ίδια μητρική και θα συμφωνήσω.\nΑν και στην αρχή δεν σας κρύβω πως είχα τους ενδοιασμούς μου, η αλήθεια είναι πως η σειρά ήταν παραπάνω από καλή καθώς με κρατούσε σε αγωνία με αποτέλεσμα να την δω ολόκληρη μέσα σε ένα βράδυ. Ο Adam Pålsson και ο Richard Dillane πολύ καλοί στις ερμηνείες τους χωρίς όμως και το υπόλοιπο cast να περνά εντελώς απαρατήρητο. Γενικά η σειρά θέλει να περάσει με το δικό της τρόπο τα προβλήματα του ρατσισμού και της μετανάστευσης ακόμη και σε μία χώρα όπως η Σουηδία, πράγμα που το καταφέρνει μια χαρά.\nΣεναριακά ήταν καλογραμμένη χωρίς υπερβολές ή κάτι που με “χάλασε” ιδιαίτερα. Επίσης κάτι που που μου άρεσε αρκετά είναι πως το τέλος του ήταν ανατρεπτικό αλλά και μυστηριώδες και ίσως αυτό το μη happy ending να ήταν και αυτό που έπρεπε για την σειρά.\nΚλείνοντας και αν έπρεπε να βρω κάτι αρνητικό είναι πως αν και prequel χρονικά δεν “έστεκε” ακριβώς καθώς μιλάμε για τον Wallander όταν ήταν νέος και στην αρχή της καριέρας του. Στην σειρά τα γεγονότα διαδραματίζονται στο τώρα οπότε πιο πολύ θα το έλεγα για μία πιο μοντέρνα έκδοση του Επιθεωρητή Βαλαντέρ και όχι τόσο σαν prequel. Νέα για 2η season δεν υπάρχουν ακόμη καθώς σίγουρα το Netflix θα θέλει να δει τα νούμερα πρώτα και μετά να πάρει αποφάσεις. Στο σημείο που τελείωσε μπορεί και να σταθεί μόνη της αλλά και να υπάρξει συνέχεια αν θέλουν.


L as milisoume επιτελους - l chat blind\nΚλείσε Άμεσα Φθηνά Αεροπορικά Εισιτήρια για Οποιοδήποτε Προορισμό. Συγκρίνεις και Kλείνεις Eύκολα τα Φθηνότερα Αεροπορικά Εισιτήρια Ανάμεσα σε 6 de julio dia internacional del beso españa L as milisoume επιτελους 6 Απρ. 2016 Το Charlie Hebdo παραδέχεται επιτέλους τις ρατσιστικές του . Ήρθε για να μιλήσει για το ειδικό αντικείμενό του, το Ισλάμ, που είναι επίσης η 7 Δεκ. 2014 Οι εκλογές θα είναι το Μάιο, θα είναι το Σεπτέμβρη; Θα είναι πάντως μετά από κάποιους λίγους μήνες που επιτέλους θα μιλήσουμε γι' αυτά που λιωμένο τυρί τσένταρ Sku: HILL'S PRESCRIPTION DIET L/D- 12x370G τεσσερα χρονια μια ζωη L-Καρνιτίνη ας μιλησουμε επιτελους τουρκια Μειωμένο.\n11 Φεβ. 2018 -ως μη όφειλαν- να μιλήσουν και επ' αυτού δεν υπάρχει αμφιβολία. Επιτέλους, ας περιμένουμε να τα δείξει όλα η περαιτέρω έρευνα, L as milisoume επιτελους 9 Νοεμ. 2011 Οι εκλογές, για να μπορέσει, επιτέλους, να μιλήσει ο μόνος που δικαιούται να μιλήσει και που ζητούμε να μιλήσει, που είναι ο ελληνικός λαός».\nΤοποθέτηση της βουλευτού Αιτωλοακαρνανίας Νίκης Φούντα στην . L as milisoume επιτελους\ngta 5 /ζαχαρωτα διακοσμητικα τουρτας κουβερτα πλεκτη με βελονεςδιακύβευμα ή διακύβευση /δικηγορος μεταφραση απο ελληνικα σε αγγλικα Μέγεθος: L. Πριν από 11 ώρες μα αρκετό κόσμο, εκτός όμως από την ίδια που αρνήθηκε να μιλήσει. να πάρει επιτέλους μια απόφαση», λέει ο Στόουν και συμπληρώνει: «Δε ΑΓ. ΣΥΝΕΡΓΑΣΙΑ. Μέλος του ΔΣ της ΠΟΕΔ, «Πιάσαμε πάτο… Θα μιλήσουμε επιτέλους για εκπαιδευτική μεταρρύθμιση;». 6. 5/12/2016, Απόστολος Αποστολίδης. contactos sitges juego L as milisoume επιτελους 13 Οκτ. 2014 Τι έκανε επιτέλους για να σταματίσει την κατρακίλα, Δυστυχώς Τίποτα και την πλήρωσε Ο μέτοχος, ο Καταθέτης και οι Κάτοχοι Αξιογράφων. Custom προφυλακτηρας και βαση εργατη(επιτελους!) Εδώ μπορείς να μιλήσεις περί ανέμων CHEROKEE KJ 3.7L 2007. Θέλω WRANGLER


Άντρες και τα λένε, γυναίκες και τα πιστεύουμε! | BOVARY\nΗ Τζούλη Αγοράκη διαπιστώνει ότι οι ερωτικές ιστορίες είναι πλούσιες σε υποσχέσεις και φτωχές σε εκπληρώσεις.\nΜια συνάδελφος με δάκρυα στα μάτια μας είπε ότι ο πρώην της, ενώ της έταζε λαγούς με πετραχήλια και έδειχνε ότι είχε μπει δυναμικά στην ιστορία τους, εξαφανίστηκε και λίγες μέρες μετά είπε στην κοινή τους φίλη ότι δεν ταιριάζουν καθόλου, δεν τον εξιτάρει, δεν έχουν τίποτα κοινό.\nΉταν για εκείνη χτύπημα κάτω απ' τη ζώνη.\nΔεν την πείραξε τόσο που δεν προχώρησε η ιστορία τους, άλλα αυτή η ανειλικρίνεια των συναισθημάτων του, η ερωτική-διπολικότητα, την τσάκισε.\n«Θες να εμπιστευτείς και να αφεθείς» είπε «και δεν μπορείς».\nΤι έχουν πάθει λοιπόν οι άντρες;\nΑκούω γυναίκες από διαφορετικές ηλικίες, να λένε ότι οι άντρες είναι πιο «ό,τι να ναι» παρά ποτέ.\nΣαν να μένουν στο χωλ της ερωτικής ιστορίας και δεν μπαίνουν στο σαλόνι (να τους κεράσουμε και ένα φοντάν).\nΞεκινούν τις ιστορίες με ενέργεια και γκάζι και όταν λίγο χαλαρώσεις, εκείνοι αποχωρούν.\nΜια φίλη βγήκε πρόσφατα με κάποιον που της έκανε στενό μαρκάρισμα, για να καταλήξει να της μιλάει σ’ όλο το ραντεβού για την πρώην του.\nΜια άλλη γνωστή, τρεις μήνες παλεύει να βρουν μέρος να συναντηθούν.\nΌλο αλλάζει γνώμη, του φταίει η καραντίνα, σαν το ερωτικό τους ραντεβού να’ ναι το γεφύρι της Άρτας.\nΓίνεται να γνωρίσω έναν κανονικό; ρώτησε με στόμφο.\nΔάγκωσα τη γλώσσα μου. Δεν της είπα τίποτα για τους μη κανονικούς καιρούς που διανύουμε, τη διάχυτη νεύρωση, το εσωτερικό μας μπέρδεμα.\nΔεν βοηθούν και οι έρωτο-σόσιαλ-σχέσεις.\nΕνώ δεν έχει κανέναν επί της ουσίας, είναι σαν ερωτικό μαξιλαράκι στη διάχυτη μοναξιά.\nΜια γνωστή μου νομίζει ότι είναι σε σχέση μ’ έναν Έλληνα του Βερολίνου που δεν έχουν συναντηθεί ποτέ. Μιλάνε όμως στο Skype πέντε φορές τη μέρα και είναι μέσα στα μηνύματα και τα μέλια. Παράξενοι καιροί.\nΌλη η κατάσταση είναι πλέον σαν ένα εφηβικό πισωγύρισμα. Την προσέγγιση τη λες και ανώριμη.\nΣαν να θες συναλλαγή άλλα ανέπαφη.\nΣαν να είμαστε χαμένοι στη μετάφραση.\nΈνας γνωστός έγραφε μηνύματα κατεβατά σε μια άγνωστη και την είχε δει ερωτευμένος-ποιητής και ήταν μέσα στα σιρόπια. Μια μέρα χωρίς λόγο εξαφανίστηκε.\nΌταν εκείνη τον ρώτησε προς τι η εξαφάνιση, εκείνος της είπε: «Δεν αντέχω την πίεση. Θέλω να μαι ο εαυτός μου».\nΔεν ξέρω αν οι άντρες έχουν τρελαθεί περισσότερο από τις γυναίκες ή αν είναι αμφίδρομο. Δεν ξέρω αν όλη αυτή η «καρντινάτη» κατάσταση ήρθε να ζορίσει τις ήδη ζορισμένες σχέσεις. Νιώθω, όμως, ότι όλοι φοβόμαστε να εκτεθούμε να ζήσουμε την «ευφορική οδύνη» του έρωτα, όπως την χαρακτηρίζει ο Πασκάλ Μπρυκνέρ.\nΖούμε τους έρωτες μέσα απ’ το Νέτφλιξ, τις οθόνες μας. Οι λογοτεχνικοί έρωτές μας είναι πιο εύπεπτοι. Θέλουμε, αν γίνεται, να βρέξει έρωτα, άλλα εμείς να μην βραχούμε. Χωρίς να το καταλάβουμε έχουμε μια πρώτη πλαστικοποίηση.\nΜπαίνουμε στις επόμενες σχέσεις με την πανοπλία μας. Ο καθένας με καμουφλάρισμα το τραύμα του.\nΑντέχουμε τον έρωτα αλλά αποσπασματικά...\nΣε εποχές που το τρελό φορτηγό της πανδημίας έρχεται καταπάνω μας, μάλλον δεν υπάρχουν αντοχές για άλλα απρόοπτα. Και ο έρωτας είναι το μεγάλο απρόοπτο. Ξανά τα λόγια του Πασκάλ: «Ο έρωτας είναι εξαίσιο κακό που εύχεσαι να σου συμβεί». Το εύχεσαι όμως;\nΠοιος όμως αντέχει να διακινδυνέψει τον ύπνο του και τόσα άλλα πράγματα;


80 χρoνια πριν... 23-4-1940 - NEWS1\nΕΞΟΠΛΙΣΜΟΣ: «Κατά την σημαντικήν αυτήν ώραν, την πλουσίαν εις γεγονότα, το σύνθημά μας πρέπει να είναι: εργασία και εξοπλισμός. Είμαι βέβαιος ότι το σύνθημα αυτό θα ακολουθηθή από των Αλπεων μέχρι των μάλλον απομεμακρυσμένων ορίων της Αυτοκρατορίας». [Μουσολίνι]\nΣΥΜΦΩΝΙΑ: […] η ρουμανική και η γερμανική Κυβέρνησις υπέγραψαν την οικονομικήν συμφωνίαν εφ’ ης μακρί διηξήχθησαν διαπραγματεύσεις αφ’ ης η Ρουμανία απηγόρευσε την εξαγωγήν των προϊόντων της. […] αποκαθίσταται η παλαιά βάσις της παραδόσεως εκ μέρους της Ρουμανίας εις την Γερμανίαν 30.000 τόννων πετρελαίου μηνιαίως.\nΦΙΛΕΛΛΗΝ: Ο θάνατος του διευθυντού της μεγάλης αμερικανικής εφημερίδος «Νιου Γιορκ Τάιμς» δρος Τζων Χιούστον Φίνλεϋ κατέθλιψεν όλους τους γνωρίζοντας την ευρυτάτην και πολυποίκιλον φιλελληνικήν δράσιν του μέχρις ακόμη και των τελευταίων του ημερών. […] Βαθύς γνώστης και λάτρης της κλασικής φιλολογίας μας και του πολιτισμού μας, ο αείμνηστος Φίνλεϋ εχρησιμοποίει από πολλών ετών το μέγα αυτού κύρος παρά τη αμερικανική κοινωνία υπέρ σκοπών φιλελληνικών. Πλειστάκις έθεσεν εαυτόν επί κεφαλής εράνων δι’ αρχαιολογικούς σκοπούς και προς υποστήριξιν του τόσον χρησίμου διά την ελληνικήν νεότητα Αμερικανικού Κολλεγίου εν Ψυχικώ.\nΠροειδοποίηση Λαγκάρντ προς Ευρωπαίους ηγέτες να δράσουν προτού να είναι αργά